
转讜住驻讜转



 讚讘专 砖讗讬谞讜 讛讙讜谉. 驻讬专讜砖 讗注''讙 讚诇讬讻讗 讗讬住讜专讗 讚讗讜专讬讬转讗 讚讗讬 讗讬讻讗 讗讬住讜专讗 讚讗讜专讬讬转讗 驻砖讬讟讗 讛讜讻讞 转讜讻讬讞 讻转讬讘 (讜讬拽专讗 讬讟): 讙讘专讗 讘讙讜讘专讬谉. 驻讬' 讗讚诐 砖讬讛讗 讞砖讜讘 诇讬诪谞讜转 讘讬谉 讗谞砖讬诐: 诪讻讗谉 砖砖讻讜专 讗住讜专 诇讛转驻诇诇. 讬专讜砖诇诪讬 讘诪住讻转 转专讜诪讜转 驻专拽 拽诪讗 专讘讬 讝讬专讗 讘注讬 拽诪讬讛 讚专讘讬 讗诪讬 砖讻讜专 诪讛讜 砖讬讘专讱 讗''诇 讜讗讻诇转 讜砖讘注转 讜讘专讻转 讜讗驻讬诇讜 诪讚讜诪讚诐. 驻讬专讜砖 讜讗驻讬' 讛讜讗 砖转讜讬 讜砖讻讜专 讻诇 讻讱 砖讗讬谞讜 讬讻讜诇 诇讚讘专 讻专讗讜讬 讚讛讻讬 诪砖诪注 讜砖讘注转 讜讘专讻转: 诪讻讗谉 砖讗住讜专 诇讬砖讘 讘讚' 讗诪讜转 砖诇 转驻诇讛. 讘讬谉 诪诇驻谞讬讜 (讘讬谉 诪诇讗讞专讬讜) 讜讘讬谉 诪谉 讛爪讚讚讬谉 讜驻讬专砖讜 转砖讜讘转 讛讙讗讜谞讬诐 讚讜拽讗 讘讬讜砖讘 讜讘讟诇 讗讘诇 讗诐 讛讬讛 注讜住拽 讘拽''砖 讜讘讘专讻讜转讬讛 讜讻讬讜爪讗 讘讛诐 讗驻讬诇讜 讬讜砖讘 砖驻讬专 讚诪讬: [注诪讻讛] 注诪讱 诪砖诪注 讘转讜讱 讗专讘注 讗诪讜转 诪砖讜诐 讚讻转讬讘 注诪讻讛 诪诇讗 讘讛''讗 讻诇讜诪专 砖诇讗 讛讬讛 讬讜砖讘 讘转讜讱 讗专讘注 讗诪讜转 砖诇讛 讻讬 讗诐 讘讞诪讬砖讬转: 诪讜专讛 讛诇讻讛 讘驻谞讬 专讘讱 讗转. 讜讗祝 注''驻 砖诇讗 诇诪讚 注讚讬讬谉 讘驻谞讬讜 诪''诪 讙讚讜诇 讛讚讜专 讛讬讛 讜讘讗 诇诇诪讜讚 诇驻谞讬讜: 讻诇 讛讬讜砖讘 讘转注谞讬转 讘砖讘转. 驻讬专砖 专''讞 讘转注谞讬转 讞诇讜诐 讜讻谉 讗讬转讗 讘诪讚专砖 转讛诇讬诐 讜讻砖讬讜砖讘 讘转注谞讬转 讞诇讜诐 讘砖讘转 驻讬' 讘讛''讙 砖讗讜诪专 注谞谞讜 讘讗诇讛讬 谞爪讜专 讜讗驻讬诇讜 拽讜讘注 讘专讻讛 诇注爪诪讜 讻讬讜谉 砖讗讬谞讜 讘转讜讱 讬''讞: 

专砖讘"讗

讗谞讬 讛讗砖讛 讛谞爪讘转 注诪讻讛 讘讝讛. 讗诪专 专讘讬 讬讛讜砖注 讘谉 诇讜讬 诪讻讗谉 砖讗住讜专 诇讬砖讘 讘转讜讱 讚' 讗诪讜转 砖诇 转驻诇讛. 讜讗诪专讜 讛讙讗讜谞讬诐 讝"诇: 诇讗 砖谞讜 讗诇讗 讘讬讜砖讘 讜讚讜诪诐, 讗讘诇 讗诐 讛讜讗 注住讜拽 讘转驻诇讛 讗讜 拽讜专讗 讗转 砖诪注 砖驻讬专 讚诪讬, 讜砖诪注转讬 砖讻讱 讗诪专讜 讘讬专讜砖诇诪讬.



诪讗讬 转拽谞转讬讛 讗诪专 专讘 谞讞诪谉 讘专 讬爪讞拽 诇讬转讬讘 转注谞讬转讗 诇转注谞讬转讗. 专讘 讛讗讬 讙讗讜谉 讝"诇 讜讻谉 专讜讘 讛诪驻专砖讬诐 驻讬专砖讜讛 讘转注谞讬转 讞诇讜诐, 讜诪砖讜诐 讚讗祝 转注谞讬转讜 讛专讬 讝讛 注讜谞讙 诇讜 讬讜转专 诪讗讻讬诇转讜 诪驻谞讬 砖讛讜讗 谞讘讛诇 讜诇讘讜 讚讜讛 注诇 讞诇讜诪讜转讬讜, 讜讻砖讬讜砖讘 注诇讬讛诐 讘转注谞讬转 讜诪拽讜讛 砖转注谞讬转讜 讬驻讛 诇讞诇讜诪讜 诇讘讟诇讜 讜讻讚讗诪专讬谞谉 (砖讘转 讬讗, 讗) 讬驻讛 转注谞讬转 诇讞诇讜诐 讻讗砖 诇谞注讜专转, 讛专讬 讝讛 诪转注谞讙 讘转注谞讬转讜, 讜诪讻诇 诪拽讜诐 讻讬讜谉 砖诇讗 注谞讙 砖讘转讜 讘讗讻讬诇讛 讻讚讬谉 转注谞讜讙 砖讗专 讘谞讬 讗讚诐 诇驻讬讻讱 讛讜讗 爪专讬讱 砖讬砖讘 转注谞讬转 注诇 转注谞讬转.
讜讬砖 讗讜诪专 讚讘砖讗专 转注谞讬讜转 拽讗 诪讬讬专讬, 讚讗讬 讘转注谞讬转 讞诇讜诐, 讘驻专拽 拽诪讗 讚砖讘转 (砖诐) 讚诪住讬拽 讬驻讛 转注谞讬转 诇讞诇讜诐 讜讗诪专 专讘 讬讜住祝 讗驻讬诇讜 讘砖讘转 讛转诐 讛讜讬 诇讬讛 诇诪讬诪专 讜诇讬转讬讘 转注谞讬转讗 注诇 转注谞讬转讬讛 讻讚诪住讬拽 讛讻讗, 讜诪讻诇 诪拽讜诐 专讜讘 讛诪驻专砖讬诐 讻谉 讛住讻讬诪讜 砖讘转注谞讬转 讞诇讜诐 讚讜拽讗 拽讗 讗讬讬专讬. 讜讻谉 讛讬讗 讘诪讚专砖 转诇讬诐, 讜诪住转讘专讗 讚讛讗 讚讗诪专讬谞谉 诇讬转讬讘 转注谞讬转讗 注诇 转注谞讬转讜 诇讗讜 讞讬讜讘讗 讛讬讗 诇讛转注谞讜转 讬讜诐 专讗砖讜谉 砖诇讗讞专 讛砖讘转 诪讬讚, 讗诇讗 砖专讗讜讬 诇注砖讜转 讻谉 讘砖讗驻砖专 诇讜 诪砖讜诐 砖诇讗 讬转讗讞专 讜讬转注讻讘 诪讘拽砖转 讛专讞诪讬诐 讜讛住诇讬讞讛, 讜诪讬 砖讗讬 讗驻砖专 诇讜 讗讜 砖讛讜讗 转砖砖 讜讬专讗 诇讛转注谞讜转 砖谞讬 讬诪讬诐 讘讝讛 讗讞专 讝讛 讬讻讜诇 讛讜讗 诇讛转注讻讘 注讚 讬讜诐 讗讞专 讜讬砖讘 讘转注谞讬转 注诇 转注谞讬转讜.
讜诇注谞讬谉 转驻诇转 注谞谞讜 讘诪讬 砖讬讜砖讘 讘转注谞讬转 讘砖讘转 讻转讘 讘讛"讙 (住讜祝 讛诇讻讜转 讟"讘 讜转注谞讬转) 砖讗讜诪专 注谞谞讜 讘讗诇讛讬 谞爪讜专 诇砖讜谞讬. 讜讬砖 诪驻专砖讬诐 砖讗讜诪专讛 讘注讘讜讚讛, 讜讛讻讬 诪砖诪注 讘讬专讜砖诇诪讬 讘驻专拽 转驻诇转 讛砖讞专 (驻"讚, 讛"讗) 讚讙专住讬谞谉 讛转诐: 专讗砖 讞讜讚砖 砖讞诇 诇讛讬讜转 讘转注谞讬转, 讻诇讜诪专 讻讙讜谉 爪讘讜专 砖讙讝专讜 转注谞讬转 讜驻讙注 讘讛谉 专讗砖 讞讜讚砖, 讜讻讚拽讬讬诪讗 诇谉 讗诐 讛转讞讬诇讜 讗讬谉 诪驻住讬拽讬谉, 讛讬讗讱 讛讜讗 诪讝讻讬专 砖诇 专讗砖 讞讜讚砖, 专讘讬 讝注讬专讗 讗讜诪专 讘讛讜讚讬讛, 专讘讬 讘讗 讘专 诪诪诇 讗讜诪专 讘注讘讜讚讛, 专讘讬 讗讘讜谞讗 讗讜诪专 讗讜诪专讛 讘专讻讛 专讘讬注讬转, 讗诪专 专讘 讘讗 诪爪讬谞讜 讘讻诇 诪拽讜诐 讗讜诪专讛 讘专讻讛 专讘讬注讬转 讗祝 讻讗谉 讗讜诪专讛 讘专讻讛 专讘讬注讬转, 讜讻谉 谞驻拽 注讜讘讚讗 讻讛讚讗 讚专讘讬 讗讘讗.
讜谞专讗讛 讘讜讚讗讬 砖讬砖 讘讙讬专住讗 讝讜 讬专讜砖诇诪讬转 讟注讜转 讬讚讬 住讜驻专 讘诪讛 砖讗诪专 讛讬讗讱 讛讜讗 诪讝讻讬专 砖诇 专讗砖 讞讜讚砖, 讜诇讗 砖诇 专讗砖 讞讜讚砖 讛讜讗 讗诇讗 讛讬讗讱 讛讜讗 诪讝讻讬专 砖诇 转注谞讬转, 讚讗讬诇讜 砖诇 专讗砖 讞讜讚砖 诪讗讬 拽砖讬讗 诇讬讛, 诪讝讻讬专讜 讘注讘讜讚讛 讻砖讗专 讻诇 讛讬诪讬诐 讚诪讗讬 砖谞讗 讛砖转讗, 讜注讜讚 讚讗讬 讘砖诇 专讗砖 讞讜讚砖 诪讗讬 拽讗诪专 专讘讬 讘讗 诪讛 诪爪讬谞讜 讘讻"诪 讗讜诪专讛 讘专讻讛 专讘讬注讬转 讚讛讬讻谉 诪爪讬谞讜 砖讗讜诪专讛 讘专讻讛 专讘讬注讬转 诇砖诇 专讗砖 讞讜讚砖 讗诇讗 讘诪讜住驻讬诐 讘诇讘讚, 讛讗 砖讗专 讛转驻诇讜转 讗讬谞讜 讗讜诪专讛 讗诇讗 讘注讘讜讚讛, 讗诇讗 砖诇 转注谞讬讜转 拽讗诪专 讜讘砖诇讬讞 爪讘讜专 拽讗诪专 砖讗讜诪专讛 讘专讻讛 讘驻谞讬 注爪诪讛 讘讻诇 讬讜诐, 讜讛讻讗 讛"拽 讗讜诪专讛 讘专讻讛 专讘讬注讬转 讻诇讜诪专 讘专讻讛 讘驻谞讬 注爪诪讛 讜诇讗驻讜拽讬 诪诪"讚 讘注讘讜讚讛 讜讘讛讜讚讗讛, 讜讗讙讘 讚讗诪专 讗讜诪专讛 讘专讻讛 专讘讬注讬转 拽讗诪专 砖讻谉 讗讜诪专讛 讘专讻讛 专讘讬注讬转 讘讻诇 诪拽讜诐           讜诇讗讜 讚讜拽讗 讘专讻讛 专讘讬注讬转 讗诇讗 诪讛 诪爪讬谞讜 砖讗讜诪专讛 讘专讻讛 讘驻谞讬 注爪诪讛 讗祝 讻讗谉 讻诇讜诪专 讘诪讜住祝 砖诇 专讗砖 讞讜讚砖 讗讜诪专讛 讘驻谞讬 注爪诪讛, 讜讗讜诪专讛 讘专讻讛 专讘讬注讬转 谞诪讬 讚拽讗诪专 讟注讜转讗 讛讬讗 讗诇讗 讗讜诪专讛 讘专讻讛 讞诪讬砖讬转 拽讗诪专, 讜讻讬讜谉 砖讻谉 讘讬讞讬讚 砖讗讬谞讜 讗讜诪专讛 讘专讻讛 讘驻谞讬 注爪诪讛 诇注讜诇诐 讗祝 讻讗谉 讗讜诪专讛 讘注讘讜讚讛 讚爪讜注拽 讛讜讗 诇讛讘讗, 讜讘注讘讜讚讛 讛讬讗 讻讬讜谉 砖讗讬谞讜 讬讻讜诇 诇讗讜诪专讛 讘砖讜诪注 转驻诇讛. 讜诪讬讛讜 注讚讬讬谉 爪专讬讱 注讬讜谉 讘讬专讜砖诇诪讬 砖讻讱 诪爪讗转讬讜 讙诐 讘转注谞讬转 驻专拽 讘砖诇砖讛 驻专拽讬诐 (驻"讚, 讛"讗).





专讬讟讘"讗

诪讬诪专 砖驻讬专 讗诪专转 诪讬讛讜 诪讜专讛 讛诇讻讛 讘驻谞讬 专讘讜 讛讜讗. 讜拽专讗 专诪讝 诪讗讬 讚讛讜讬 讘转专 讛讻讬 讚砖诪讜讗诇 讜讚讗讬 讘讛讛讬讗 砖注转讗 诇讗 讛讜讛 讘专 注讜谞砖讬谉:



讻诇 讛讬讜砖讘 讘转注谞讬转 讘砖讘转 拽讜专注讬谉 诇讜 讙讝专 讚讬谉 砖诇 砖讘注讬诐 砖谞讛. 驻讬专讜砖 讘转注谞讬转 转砖讜讘讛 诪讬讬专讬 讻诇讜诪专 讻砖讗讚诐 讞讟讗 讜专讜爪讛 诇砖讜讘 诇讛' 讘讻诇 诇讘讜 讜诪转讞专讟 诪驻砖注讬讜 讜诪转注谞讛 讗驻讬诇讜 讘砖讘转 讻砖讛讗讞专讬诐 诪转注谞讙讬诐 讜讚讗讬 讝讜 转砖讜讘讛 砖诇讬诪讛 讜专讗讜讬 诇拽专讜注 诇讙讝专 讚讬谞讜 诪驻谞讬 讻讱 讜讗注"驻 砖讗住专讜 诇讛转注谞讜' 讘砖讘转 转注谞讬转 转砖讜讘讛 讗讜 转注谞讬转 讞诇讜诐 讛转讬专讜 诇讜 砖转注谞讜讙 讛讜讗 诇讜 砖讬转讻驻专讜 驻砖注讬讜 讜讬转讘讟诇 讞诇讜诪讜 讛专注 讜讞讜讝专讬谉 讜谞驻专注讬谉 诪诪谞讜 讚讬谉 注讜谞讙 砖讘转 讚诪"诪 讞讬讬讘 讛讜讗 诇注谞讙 砖讘转:





讛诪讗讬专讬

砖讻讜专 讗诇 讬转驻诇诇  讜讗诐 讛转驻诇诇 转驻诇转讜 转讜注讘讛 讜讗诐 讛讬讛 诪讻讬专 讘砖讻专讜转讜 讜讛转驻诇诇 讛专讬 讛讜讗 讻注讜讘讚 注"讝, 讜讘转诇诪讜讚 注讬专讜讘讬谉 [住"讚 注"讗] 讛转讘讗专 砖讛砖转讜讬 讗诇 讬转驻诇诇 讜讗诐 讛转驻诇诇 转驻诇转讜 转驻诇讛 讜讗讬讝讛讜 砖讻讜专 讜讗讬讝讛讜 砖转讜讬, 砖转讜讬 砖讬讻讜诇 诇讚讘专 讘驻谞讬 讛诪诇讱, 讜讘讘专讻转 讛诪讝讜谉 讗驻讬诇讜 砖讻讜专 讬讻讜诇 诇讘专讱 讜讻讱 讛讬讗 砖谞讜讬讛 讘转诇诪讜讚 讛诪注专讘 砖讘住讚专 讝专注讬诐 讻诇诇 讙讚讜诇 讘转讜专讛 讜讗讻诇转 讜讘专讻转 讜诇讗 讞诇拽讜 讘讬谉 讘专讻转 诪讝讜谉 诇转驻诇讛 讗诇讗 讘讝讜 讛讗 诇砖讗专 讚讬谞讬诐 讻讙讜谉 诪谞讬注转 诇讻诇讻讱 讛诪拽讜诐 讜讗讝讛专转 谞拽讬讜转讜 讻诇 砖讘转驻诇讛 讗住讜专 讗祝 讘讘专讻转 讛诪讝讜谉 讻谉, 讜讻谉 诇注谞讬谉 砖讻讜专 讗讜 砖转讜讬 砖讗专 讘专讻讜转 讜转驻诇讛 讛讻诇 砖讜讛 讜讻讘专 讛讗专讻谞讜 讘讛 诇诪注诇讛 讘驻专拽 诪讬 砖诪转讜:



讘转诇诪讜讚 专"讛 讛转讘讗专 砖讛诪转驻诇诇 爪专讬讱 砖讬住讚讬专 转驻诇转讜 讘讬谞讜 诇讘讬谉 注爪诪讜 讜讗讞专 讻讱 讬转驻诇诇 讘讚"讗 讘转驻诇讜转 砖诇 专"讛 讜讬讜诐 讛讻驻讜专讬诐 讜砖诇 驻专拽讬诐 讗讘诇 砖诇 砖讗专 讬诪讜转 讛砖谞讛 讗讬谞讜 爪专讬讱 讜讻诪讛 讛讜讗 驻专拽讬诐 讻诇 转驻诇讛 讛讘讗讛 诪诇' 讬讜诐 诇诇' 讬讜诐:



讘转诇诪讜讚 砖讘转 [拽讬"讞 注"讘] 讛转讘讗专 注诇 讗讞讚 诪讙讚讜诇讬 讛讞讻诪讬诐 砖讛讬讛 讗讜诪专 讬讛讗 讞诇拽讬 注诐 讙讜诪专讬 讛诇诇 讘讻诇 讬讜诐, 讜讗注"驻 砖讗诪专讜 讛拽讜专讗 讛诇诇 讘讻诇 讬讜诐 讛专讬 讝讛 诪讞专祝 讜诪讙讚祝 诇讗 谞讗诪专 讗诇讗 讘讛诇诇 砖诇 讬讜"讟 讜专"讞 砖讛讜讗 拽讜专讗讜 讘讘专讻讜转 讗讘诇 讛诇诇 讛讗诪讜专 讻讗谉 讛讜讗 诪讛 砖讛讬讜 诪拽爪转诐 谞讜讛讙讬诐 诇讜诪专 拽讜讚诐 讘专讻讜转 拽"砖 拽爪转 诪讝诪讜专讬诐 砖诇 转讛诇讬诐 诪转讛诇讛 诇讚讜讚 注讚 住讜祝 讛住驻专 讜转拽谞讜 讛讙讗讜谞讬诐 诇讘专讱 讘讛诐 诇驻谞讬讛诐 讜诇讗讞专讬讛诐, 诪注转讛 讗住讜专 诇砖讜讞 讘转讜讻诐 讜讬砖 诪讬 砖诪讜讞讛 讗祝 诇讛驻住讬拽 讘讬谉 讘专讻讛 讗讞专讜谞讛 砖诇讛诐 专爪讜谞讬 诇讜诪专 讬砖转讘讞 讜讘讬谉 讘专讻讛 专讗砖讜谞讛 砖诇 拽"砖 专"诇 讬讜爪专 讗讜专 讗诇讗 讗诐 讻谉 讘讗诪谉, 讜讗讬谉 讝讛 谞专讗讛:



讗住讜专 诇讗讚诐 诇讬砖讘 转讜讱 讚' 讗诪讜转 诇讞讘专讜 讛诪转驻诇诇 诪注讜诪讚, 讜讬砖 诪讬 砖讗讜诪专 砖诇讗 谞讗诪专 讗诇讗 诇讬讜砖讘 讜讘讟诇 讗讘诇 讗诐 讛讬讛 讝讛 诪转驻诇诇 诪注讜诪讚 讜讝讛 诪讬讜砖讘 讗讬谉 爪专讬讱 诇讛专讞讬拽 诪诪谞讜 讜讻谉 讛讚讘专讬诐 谞专讗讬诐 讗诇讗 砖讛诪谞讛讙 诇讛专讞讬拽 讗祝 诇讬讜砖讘 讜诪转驻诇诇 讜讚讜拽讗 住诪讜讱 诇讜 诪爪讚讚讬讜 讗讘诇 诇讗讞专讬讜 讗讬谉 谞讜讛讙讬谉 诇讛拽驻讬讚 砖讗讬谉 讛讻讜谞讛 讗诇讗 砖诇讗 讬转谉 诇讘 注诇讬讜 讜转转讘诇讘诇 转驻诇转讜 讜谞讜转谞讬诐 住讬诪谉 诇讚讘专 注诪讻讛 讘讝讛 讝讛 讘讙讬诪讟专讬讗 讬"讘 讚' 诇驻谞讬讜 讜讞' 诪砖谞讬 爪讚讚讬讜 讜讘砖诐 转诇诪讜讚 讛诪注专讘 专讗讬转讬 讘拽爪转 转讜住驻讜转 讚' 讗诪讜转 砖诇 转驻诇讛 诇讻诇 专讜讞 讜专讜讞 讘讬谉 诪诇驻谞讬讜 讘讬谉 诪诇讗讞专讬讜 讜诇砖讟讛 讝讜 驻讬专砖讜 讛讟注诐 砖诪讗 讬转驻诇诇 注诇 爪专讻讬讜 讜讞讘专讜 砖讜诪注 讜诪转讘讬讬砖:



讻诇 讛讬讜砖讘 讘转注谞讬转 讘砖讘转 转砖讜讘转讜 诪转拽讘诇转 讗驻讬诇讜 讞讟讗 讻诇 讬诪讬讜 砖讝讜 讜讚讗讬 讛讬专讗转 转砖讜讘讛 讙讚讜诇讛 讜讬讜爪讗讛 诪谉 讛诪拽讜专 讜诇讗 讛转讬专讜 讘讻讱 讗诇讗 诇诪讬 砖诪转注讜专专 诇讛 诪转讜讱 讞诇讜诐 专注 砖讗诇讜 讗住专谞讜讛讜 砖诇讗 诇讛转注谞讜转 讛讬转讛 讗讻讬诇转讜 爪注专 诇讜 诪转讜讱 砖讛讜讗 诪拽讜讘诇 砖讛转注谞讬转 诇讞诇讜诐 讻讗砖 讘谞注讜专转 讜讘讜 讘讬讜诐, 讗讘诇 诇砖讗专 讚讘专讬诐 讗讬谉 诪转讬专讬诐 讗转 讛专爪讜注讛 诇讛转注谞讜转 讘砖讘转 讻诪讜 砖讬转讘讗专 讗诇讗 讗诐 讻谉 注诇 讚注转 拽爪转 诪爪讚 讛转砖讜讘讛 讻诪讜 砖讬转讘讗专 讘砖谞讬 砖诇 讬讜诐 讟讜讘, 讜讗祝 讘讝讛 讬砖 诇诪讚转 讛讚讬谉 注诇讬讜 讘讟讜诇 转讘讬注转 注讜谞讙 砖讘转 讘讗讻讬诇讛 讜砖转讬讛 讜讛讜讗 爪专讬讱 诇讛转驻砖专 注诪讛 诇讛转注谞讜转 诇诪讞专转讜, 讜讬砖 讗讜诪专 砖诇讗 谞讗诪专 诇讛转注谞讜转 讬讜诐 讗讞讚 讘转注谞讬转 讞诇讜诐 讛讜讗讬诇 讜讘专砖讜转 讛转注谞讛 讜砖讗诐 讻谉 讛讬讛 诇讜 诇讜诪专 讚讘专 讝讛 专"诇 诇讬转讬讘 转注谞讬转讗 注诇 转注谞讬转讗 讘专讗砖讜谉 砖诇 砖讘转 住诪讜讱 诇讗讜转讛 砖讗诪专讜 砖诐 [讬"讗 注"讗] 讜诪驻专砖讬诐 砖诪讜注讛 讝讜 讘转注谞讬转 砖讛讬讛 讗驻砖专 诇讜 诇讚讞讜转讜 注讚 诇诪讞专, 讜讙讚讜诇讬 讛驻讜住拽讬诐 讻转讘讜讛 讘专讗砖讜谉 砖诇 砖讘转 讻砖讬讟转谞讜, 讜讘转驻诇转 注谞谞讜 砖诇 砖讘转 讻转讘 讘讛诇讻讜转 讙讚讜诇讜转 砖讗讜诪专讜 讘转讞谞讜谞讬诐 砖讗讞专 转驻诇转讜, 讜讘转诇诪讜讚 讛诪注专讘 砖讘驻专拽 砖讞专 讗诪专讜 专"讞 砖讞诇 诇讛讬讜转 讘转注谞讬转 驻讬' 讻讙讜谉 砖拽讘诇讜 注诇讬讛诐 转注谞讬讜转 讜驻讙注 讘讛诐 专"讞 砖讗讬谉 诪驻住讬拽讬诐 讻诪讜 砖讬转讘讗专 讘诪拽讜诪讜.
讛讬讻谉 讛讜讗 诪讝讻讬专 砖诇 转注谞讬转 驻讬' 讘诪讜住祝 砖讗讬谉 讘讜 讬"讞 专' 讝注讬专讗 讗讜诪专 讘讛讜讚讗讛 专' 讘讗 讗讜诪专 讘注讘讜讚讛 专' 讗讘讬谞讗 讗讜诪专 讗讜诪专讛 讘专讻讛 专讘讬注讬转 专"诇 拽讜讚诐 专讗砖讬 讞讚砖讬诐 谞驻拽 注讜讘讚讗 讻专' 讘讗 讜讛讬诇讻讱 讗讜诪专讜 讘注讘讜讚讛, 讜诪讻诇 诪拽讜诐 讘转诇诪讜讚 讛诪注专讘 砖诇谞讜 讗讬谉 讙讜专住讬诐 讘讜 讛讬讻谉 诪讝讻讬专 砖诇 转注谞讬转 讗诇讗 讛讬讻谉 讛讜讗 诪讝讻讬专 砖诇 专"讞, 讗诇讗 砖拽爪转 讙讗讜谞讬诐 讻转讘讜 砖讟注讜转 住讜驻专 讛讜讗 砖诇 讛讝讻专转 专"讞 诪讛 诪拽讜诐 诇砖讗讜诇 讛讬讻谉 诪讝讻讬专讛 讜讛诇讗 诪讝讻讬专讛 讘诪拽讜诪讛 讻讘砖讗专 讛讬诪讬诐, 讜诪讻诇 诪拽讜诐 诇讚注转讬 谞专讗讛 诇讬 砖注诇 转驻诇转 诪讜住祝 讗诪专讛 讜讻砖诇讬讞 爪讘讜专 砖拽讜讘注讛 诇砖诇 转注谞讬转 讘专讻讛 讘驻谞讬 注诪讛 讜砖讗诇 讘讛 讗诐 诪拽讚讬诪讛 诇专讗砖讬 讞讚砖讬诐 讗讜 诪拽讚讬诐 诇讛 专讗砖讬 讞讚砖讬诐 讜讛讜讗 诪砖讬讘 诪讛 诪爪讬谞讜 诇专"讞 讘讻诇 诪拽讜诐 讗诪讜专讛 讘专讻讛 专讘讬注讬转 讗祝 讻讗谉 讻诇讜诪专 讜诪拽讚讬诐 专讗砖讬 讞讚砖讬诐 诇砖诇 转注谞讬转, 讜诪讻诇 诪拽讜诐 讛诐 诪驻专砖讬诐 讗讜转讛 讘转驻诇转 转注谞讬转 讜拽砖讛 诇讬 诇讚讘专讬讛诐 讛讬讗讱 诪爪讬谞讜 讻诇 砖转讛讗 讗诪讜专讛 讘专讻讛 专讘讬注讬转 讻专' 注拽讘讗 讻诪讜 砖讬转讘讗专 讘诪砖谞讛 讛讘讗讛, 讜驻讬专讜砖讜 诪讛 诪爪讬谞讜 讘讻诇 诪拽讜诐 砖讬讗专注 讘讜 讘专讻讛 诪讞讜讚砖转 砖讛讜讗 讗诪讜专讛 讘专讻讛 专讘讬注讬转 讘诪拽讜诐 砖讗讬谉 砖诐 讬"讞 讗祝 讝讜 讜讻讜', 讜讬砖 诪驻专砖讬诐 讘专讻讛 专讘讬注讬转 讜讛讬讗 讗讞专 专讘讬注讬转 砖诇 讗诪爪注讬讜转 讜讛讜讗 砖砖诇讬讞 爪讘讜专 讗讜诪专讛 讗讞专 讘专讻转 讙讗讜诇讛 砖讛讬讗 专讘讬注讬转 诇讗诪爪注讬讜转, 讗祝 讝讜 讗讞专 专讘讬注讬转 专"诇 讗讞专 专讗砖讬 讞讚砖讬诐, 讜诪讻诇 诪拽讜诐 拽爪转 住注讚 谞专讗讛 诇讬 诇讛诇讻讜转 讙讚讜诇讜转 诇讗诪专讜 讗讞专 讬讛讬讜 诇专爪讜谉 讜讻讜' 砖讗祝 讚讜讚 讗诪专 讗讞专 驻住讜拽 讝讛 讬注谞讱 讛' 讘讬讜诐 爪专讛 讜讻讘专 讛讜讝讻专 讘转诇诪讜讚 讛诪注专讘 砖诇讟注诐 讝讛 讛讜拽讘注 诪拽讜诪讜 诇砖诇讬讞 爪讘讜专 讗讞专 讘专讻转 讙讗讜诇讛:





转讜住驻讜转 专讗"砖

讚讘专 砖讗讬谞讜 讛讙讜谉. 讗注"讙 讚诇讬讻讗 讗讬住讜专讗 讚讗讜专讬讬转讗 讚讗讬 讗讬讻讗 讗讬住讜专讗 讚讗讜专讬讬转讗 驻砖讬讟讗 讛讜讻讞 转讜讻讬讞 讻转讬讘:



砖诇砖讛 讘讚拽讬 诪讬转讛. 讻专讘谞谉 讚讗诪专讜 讘驻' 讘诪讛 诪讚诇讬拽讬谉 [讚祝 诇"讘 注"讗] 注诇 砖诇砖 注讘专讜转 谞砖讬诐 诪转讜转 讘砖注转 诇讚转谉, 讜讗诪专讬 诇讛 讚讘拽讬 诪讬转讛 讻专' 讗诇注讝专 讚讗诪专 谞砖讬诐 诪转讜转 讬诇讚讜转, 讚讘拽讬 讻诇讜诪专 砖谞讚讘拽 讘讛谉 诪讛专讛:



诪讻讗谉 砖讗住讜专 诇讬砖讘 讘转讜讱 讚' 讗诪讜转 砖诇 转驻诇讛 讘讬谉 诪诇驻谞讬讜 讘讬谉 诪谉 讛爪讚讚讬谉 爪专讬讱 诇讛专讞讬拽 讚' 讗诪讜转. 注诪讻讛 讘讝"讛 讘讙诪讟专讬讗 讬"讘 讚讛讬讬谞讜 讚' 讗诪讜转 诇讙' 专讜讞讜转. 讜讻转讘 讘转砖讜讘转 讛讙讗讜谞讬诐 讚讜拽讗 讻砖讛讜讗 讬讜砖讘 讘讟诇 讗讘诇 讗诐 注讜住拽 讘转驻诇讛 讻讙讜谉 拽"砖 讜讘专讻讜转讬讛 讜讻讬讜爪讗 讘讛 讗驻讬诇讜 讬讜砖讘 砖驻讬专 讚诪讬. 注诪讻讛 诪砖诪注 讘转讜讱 讗专讘注 讗诪讜转, 讜拽讗诪专讛 讛谞爪讘转 注诪讻讛 诪砖诪注 砖讛讬讛 谞爪讘 讻诪讜转讛 砖诇讗 讛讬讛 专讜爪讛, 诇讬砖讘 讘转讜讱 讚' 讗诪讜转 砖诇讛, 讜讬"讗 注诪讻讛 诪诇讗 砖诇讗 讛讬讛 讬讜砖讘 讘转讜讱 讚' 讗诪讜转 砖诇讛 讻讬 讗诐 讘讞诪讬砖讬转:



诪讜专讛 讛诇讻讛 讘驻谞讬 专讘讱 讗转. 讜讗注"驻 砖诇讗 诇诪讚 诇驻谞讬讜 诪"诪 讙讚讜诇 讛讚讜专 讛讬讛 讜讘讗 诇诇诪讜讚 诇驻谞讬讜:



讻诇 讛讬讜砖讘 讘转注谞讬转 讘砖讘转. 驻专"讞 讘转注谞讬转 讞诇讜诐 讜驻讬专砖 讘讛"讙 砖讗讜诪专 注谞谞讜 讘讗诇讛讬 谞爪讜专, 讜讗注"驻 砖拽讜讘注 讘专讻讛 诇注爪诪讜 讻讬讜谉 砖讗讬谞讜 讘转讜讱 讬"讞 讘专讻讜转 讗讬谉 诇讞讜砖 讗讜 砖诪讗 讻讜诇诇讜 讘讗诇讛讬 谞爪讜专, 讜讘讬专讜砖诇诪讬 讚转驻诇转 讛砖讞专 专"讞 砖讞诇 诇讛讬讜转 (讘讜 转注谞讬转) 讘转注谞讬转] 讛讬讗讱 诇讜讗 诪讝讻讬专 转注谞讬转 讘诪讜住祝 专' 讝讬专讗 讗诪专 讘讛讜讚讗讛 专' 讗讘讗 讘专 诪诪诇 讗诪专 讘注讘讜讚讛 专' 讗讘讬谞讗 讗诪专 讗讜诪专讛 讘专讻讛 专讘讬注讬转 专' 讗讘讗 讗诪专 诪讛 诪爪讬谞讜 讘讻诇 诪拽讜诐 讗讜诪专讛] 讘专讻讛 专讘讬注讬转 讗祝 讻讗谉 讘专讘讬注讬转 讜讻谉 谞驻拽讗 注讜讘讚讗 讻讛讚讗 讚专' 讗讘讗, 讜谞专讗讛 砖讬砖 讟注讜转 住讜驻专 讘讬专讜砖诇诪讬 讜讛讻讬 讬砖 诇讙专讜住 专' 讗讘讬谞讗 讗讜诪专 讗讜诪专讛 讘专讻讛 讞诪讬砖讬转, 驻讬' 砖讬讗诪专 注谞谞讜 讗讞专 讘专讻讛 砖诇 拽讚讜砖 讛讬讜诐 专' 讗讘讗 讗诪专 诪讛 诪爪讬谞讜 讘讻诇 诪拽讜诐 讘专讻讛 专讘讬注讬转 讻诇讜诪专 砖讗讜诪专 拽讚讜砖转 讛讬讜诐 讘讘专讻讛 专讘讬注讬转 讗祝 讻讗谉 讗讜诪专 拽讚讜砖转 讛讬讜诐 讘讘专讻讛 专讘讬注讬转 讜注谞谞讜 讬讗诪专 讘讞诪讬砖讬转, 讜讘砖"抓 诪讬讬专讬 砖拽讜讘注 讘专讻讛 诇注爪诪讜 讜讻诪讜 砖讗讜诪专讛 讘讬谉 讙讜讗诇 诇专讜驻讗 讘讞讜诇 讗讘诇 讘讬讞讬讚 讬讻讜诇 诇讛讬讜转 砖讗讜诪专讛 讘讗诇讛讬 谞爪讜专 讻诪讜 砖驻讬' 讘讛"讙 讜讗诐 讛诇讻讛 讻专' 讗讘讗 讘专 诪诪诇 讚讬专讜砖诇诪讬 砖讗讜诪专 注谞谞讜 讘注讘讜讚讛 讬讻讜诇 诇讛讬讜转 砖讙诐 讬讞讬讚 讘转注谞讬转 讞诇讜诐 讗讜诪专 讘注讘讜讚讛 讜讚诇讗 讻驻讬' 讛"讙, 讜讘讬专讜砖诇诪讬 砖驻讜住拽 讻专' 讗讘讗 讗讬谉 诇注诪讜讚 注诇讬讜 讗诐 驻讜住拽 讻专' 讗讘讗 讘专 诪诪诇 讚讗诪专 讘注讘讜讚讛 讗讜 讻专' 讗讘讗 讚诪住讬讬注 诇讬讛, 诇专' 讗讘讬谞讗 讚讗诪专 讘讘专讻讛 讞诪讬砖讬转:





砖讬讟讛 诪拽讜讘爪转

讗诪砖讜诇 诇讱 诪砖诇 诇诪讛 讛讚讘专 讚讜诪讛 诇诪诇讱 砖讛讬讜 诇讜 讗诇祝 讗诇驻讬诐 讚讬谞专讬 讝讛讘 讜诪拽诇住讬谉 讗讜转讜 讘砖诇 讻住祝 诇讗 讙谞讗讬 讛讜讗 诇讜 - 讜讗诪专 讛专诪讘"诐 讝"诇 诇讗 讗诪专 讜讛讬讜 诪拽诇住讬谉 讗讜转讜 讘讗诇祝 讚讬谞专讬 讝讛讘 砖讬讛讬讛 讛诪砖诇 讘讬谉 诪讜注讟 诇诪专讜讘讛 讗诇讗 讛讞讬诇讜拽 讘讬谉 讻住祝 诇讝讛讘 砖讛诐 诪讬谞讬谉 讞诇讜拽讬谉 诇讙诪专讬 讻讱 讻诇 讛砖讘讞讬诐 砖讗谞讜 讬讻讜诇讬诐 诇讜诪专 讗讬谞谉 讻诇诇 诪诪讬谉 砖讘讞 讜转讛诇讜转 讛讘讜专讗 讬转注诇讛 讻讬 讙讘讛讜 讜讬拽专讜 诇诪注诇讛 诇诪注诇讛 诪讗诇讛. 讜讛谞讬 诪讬诇讬 诇讗讚讻讜专讬 诪注讬谉 砖讘讞讬讛 讛讬诇讻讱 砖转讬拽讜转讗 注讚讬驻讗 诇谉 讗讘诇 诇住驻专 谞驻诇讗讜转讬讜 讜谞住讬讜 讜讙讘讜专讜转讬讜 讻诇 讛诪讜住讬祝 讛专讬 讝讛 诪砖讜讘讞 讜讝讛讜 讻诇 住驻专 转讛诇讬诐 讜转砖讘讞讜转 讛爪讚讬拽讬诐:


诪讬诪专 砖驻讬专 讗诪专转 诪讬讛讜 诪讜专讛 讛诇讻讛 讘驻谞讬 专讘讜 讛讜讗 - 讜拽专讗 专诪讝 诪讗讬 讚讛讜讬 讘转专 讛讻讬 讚砖诪讜讗诇 讜讚讗讬 讘讛讛讬讗 砖注转讗 诇讗 讛讜讛 讘专 注讜谞砖讬谉:


讻诇 讛讬讜砖讘 讘转注谞讬转 讘砖讘转 拽讜专注讬谉 诇讜 讙讝专 讚讬谉 砖诇 砖讘注讬诐 砖谞讛 - 驻讬专讜砖 讘转注谞讬转 转砖讜讘讛 诪讬讬专讬 讻诇讜诪专 讻砖讗讚诐 讞讟讗 讜专讜爪讛 诇砖讜讘 诇讛' 讘讻诇 诇讘讜 讜诪转讞专讟 诪驻砖注讬讜 讜诪转注谞讛 讗驻讬诇讜 讘砖讘转 讻砖讛讗讞专讬诐 诪转注谞讙讬诐 讜讚讗讬 讝讜 转砖讜讘讛 砖诇讬诪讛 讜专讗讜讬 诇拽专讜注 诇讙讝专 讚讬谞讜 诪驻谞讬 讻讱. 讜讗祝 注诇 驻讬 砖讗住专讜 诇讛转注谞讜转 讘砖讘转 转注谞讬转 转砖讜讘讛 讗讜 转注谞讬转 讞诇讜诐 讛转讬专讜 诇讜 砖转注谞讜讙 讛讜讗 诇讜 砖讬转讻驻专讜 驻砖注讬讜 讜讬转讘讟诇 讞诇讜诪讜 讛专注. 讜讞讜讝专讬谉 讜谞驻专注讬谉 诪诪谞讜 讚讬谉 注讜谞讙 砖讘转 讚诪讻诇 诪拽讜诐 讞讬讬讘 讛讜讗 诇注谞讙 砖讘转:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 诪讻讗谉 砖讗住讜专 讻讜' 讘讬谉 诪诇驻谞讬讜 讜讘讬谉 诪诇讗讞专讬讜 讻讜' 注讻"诇 讜讘讬谉 诪诇讗讞专讬讜 讘讟讜专 讗讬谞讜 讜讻爪"诇 诇驻讬 讛讙讬' [讛讙讬诪讟专讬讗] 讝讜 诪"砖 讛专讗"砖 讗讘诇 爪专讬讱 诇讬转谉 讟注诐 讗诪讗讬 诇讗 讞砖讬讘 诪讗讞专讬讜 讜讬讜转专 谞"诇 砖诇讗 诇诪讞讜拽 讚讘专讬 讛转讜住' 讗诇讗 讚转专转讬 诪谉 讛爪讚讚讬谉 讞砖讬讘 诇讛讜 讻讞讚 讻诪讜 诪诇驻谞讬讜 讜诇讗讞专讬讜 讜讚讜"拽:


讘讚"讛 讻诇 讛讬讜砖讘 讻讜' 讜讗驻讬诇讜 拽讜讘注 讘专讻讛 诇注爪诪讜 讻讬讜谉 砖讗讬谞讜 讘转讜讱 讬"讞 注讻"诇 专"诇 讚讘讞讜诇 讘转讜讱 讬"讞 讗讬谉 讛讬讞讬讚 拽讜讘注 诇注谞谞讜 讘专讻讛 诇注爪诪讜 讜讻讜诇诇讛 讘砖"转 讗讘诇 讘砖讘转 砖讗讜诪专 注谞谞讜 讗讞专 讛转驻诇讛 讘讗诇讛讬 谞爪讜专 讗驻"讛 拽讜讘注 讘专讻讛 诇注爪诪讜 讜拽"诇:





诪讛专砖"讗 - 讞讬讚讜砖讬 讗讙讚讜转

注"讘 诇讗  讗讚讜谉 讗转讛 讘讚讘专 讛讝讛 讗讬讻讗 讚讗诪专讬. 讻诇 讝讛 讘讬诇拽讜讟 讗讬谞讜 讜讻谉 谞专讗讛 诪驻讬专砖"讬 讘住驻专 砖诪讜讗诇 讚诇砖讜谉 讗讞讚 讛讜讗 讜讚专砖讜 讻谉 诪砖讜诐 讚诪诇转 诇讗 讻诪讬讜转专 讜拽"诇: 


诪讻讗谉  诇砖讻讜专 讻讜' 讻讗诇讜 注讜讘讚 注讻讜"诐 讻讜'. 讜讻诪"砖 驻' 讘谉 住讜专专 (住谞讛讚专讬谉 注:) 讗诇 诇诪诇讻讬诐 诇诪讜讗诇 讗诇 诇诪诇讻讬诐 砖转讜 讬讬谉 诪讛 诇讱 诇诪诇讻讬诐 砖砖讜转讬谉 讬讬谉 讜诪砖转讻专讬诐 讜讗讜诪专讬诐 诪讛 诇谞讜 讗诇 讜注讬讬谉 讘注"讬 讘专砖讘"讗: 


砖拽专讗讜  诇讛拽讘"讛 爪讘讗讜转 讻讜'. 诪拽讜讚诐 讝讛 诪爪讬谞讜 砖拽专讗讜 讛讻转讜讘 讻谉 讚讻转讬讘 讜注诇讛 讛讗讬砖 讜讙讜' 诇讝讘讜讞 诇讛' 爪讘讗讜转 讘砖讬诇讛 讜讙讜' 讗诇讗 讚讗讚诐 砖拽专讗讜 讻谉 诇讗 诪爪讬谞讜 注讚 砖讘讗转 讞谞讛: 


讜讗住转转专  讘驻谞讬 讻讜'. 住转讬专讛 讘注讚讬诐 讘注讬 讗讞专 砖拽讬谞讗 诇讛 讘注诇讛 讗诇讗 讚讛"拽 讗诇讱 讜讗住转转专 讘驻谞讬 讗诇拽谞讛 讘注诇讬 讜讬拽谞讗 诇讬 讜讗讞"讻 讗住转转专 讘驻谞讬 注讚讬诐 讜讻讬讜谉 讚诪住转转专谞讗 讘注讚讬诐 诪砖拽讜 诇讬 讻讜' 讜讻谉 讬砖 诇驻专砖 讛讗 讚诇拽诪谉 讚拽讗诪专 专"注 讗"讻 讬诇讻讜 讻诇 讛注拽专讜转 讻讜诇谉 讜讬住转转专讜 讻讜' 讛讬讬谞讜 讗讞专 砖讬拽谞讗讜 诇讛谉 讜拽"诇: 


讜讬住转转专讜  讻讜'. 讘住讜讟讛 驻专拽 讗专讜住讛 讛拽砖讜 讛转讜住' 讚诇讬诪讗 诇谞驻砖讬讛 讬住转转专讜 讻诇 讬讜诇讚讜转 讘爪注专 讜讬诇讚讜 讘专讬讜讞 讻讜' 注"砖 讜讬砖 诇讬讬砖讘 讚诪砖讜诐 讚讬讜诇讚讜转 讘爪注专 诇讗 转注砖讛 讗转 注爪诪讛 谞讞砖讚转 注"讬 住转讬专讛 诇拽谞讗 诇讛 讘注诇讛 讗讘诇 讘注拽专讛 诪砖讜诐 讘谞讬诐 砖讬讛讬讜 诇讛 转注砖讛 讻诇 诪讛 砖转讜讻诇 诇注砖讜转 讙诐 砖转讚注 砖讬拽谞讗 诇讛 讘注诇讛 讜拽"诇: 


砖诇砖  讗诪转讜转 讻讜'. 驻讬专砖"讬 讚专讬砖 诇讛讜 诪诇' 诪讬转讛 注讻"诇. 讜谞专讗讛 讚讬砖 诇拽讬讬诐 讻驻砖讟讬讛 诪诇' 讗诪讛 砖注"讻 谞讗诪专 讙"驻 讗诪讛 砖讘讙' 讚讘专讬诐 讜诪爪讜转 讛诪讬讜讞讚讬诐 诇讗砖讛 讛谞谞讬 讗诪转讱 拽讬讬诪转讬诐 讜诇讗 注讘专转讬 注诇讬讛诐 诇讛讬讜转 谞注谞砖转 注诇讬讛诐 讜讙' 讘讚拽讬 诪讬转讛 讻讜' 讜讚讘拽讬 诪讬转讛 讻讜' 讚谞拽讟 注"驻 讛讙诪专讗 讚驻专拽 讘"诪 讚驻诇讬讙讬 讘讬讛 转谞讗讬 讜砖诐 讬驻讜专砖: 


诪讗讬  讝专注 讗谞砖讬诐 讻讜'. 讗诐 诇讗驻讜拽讬 谞拽讘讜转 拽讗诪专讛 讛诇"诇 讝专注 讝讻专讬诐 讜注讜讚 诪讗讬 讗谞砖讬诐 讘诇砖讜谉 专讘讬诐 讗诐 注诇 砖谞讬 讘谞讬诐 讘拽砖讛 讛专讬 诇讗 谞转诪诇讗 砖讗诇转讛 讜注诇讬 讘讬砖专讛 讬转谉 讗转 砖诇转讱 讜讙讜' 诪讬讛讜 讗讬讻讗 诪"讚 讘诪讚专砖 砖讛讬讛 诇讛 砖讘注讛 讘谞讬诐 讜讚讜"拽: 


砖砖拽讜诇  讻讘' 讗谞砖讬诐 讻讜' 讜讗讛专谉 讘讻讛谞讬讜 讜讙讜'. 诇驻讬 驻砖讟 讛诪拽专讗 讚讘讻讛谞讬讜 诇砖讜谉 讬讞讬讚 诇讗 拽讗讬 专拽 讗讗讛专谉 砖讛讬讛 讻讛谉 讜拽讗诪专 拽专讗 讚诪砖讛 讜讻谉 讗讛专谉 讘讻讛谞讬讜 讜讻谉 砖诪讜讗诇 讘拽讜专讗讬 砖诪讜 讻砖讛讬讜 讛诐 拽讜专讗讬诐 讗诇 讛' 讜讛讜讗 讬注谞诐 讜专"诇 砖砖拽讜诇 砖诪讜讗诇 讻诪砖讛 讜讗讛专谉 讻讗讞讚 诪讛诐 讘讛讱 诪诇转讗 讚讛讬讜 拽讜专讗讬诐 讗诇 讛' 讜讙讜' 讗讘诇 讘诪讚专砖 讬诇拽讜讟 诪驻讜专砖 讚讘讻讛谞讬讜 拽讗讬 谞诪讬 讗诪砖讛 砖讛讬讛 讻讛谉 讘讝' 讬诪讬 讛诪诇讜讗讬诐 讜专"诇 讻讛谞讬讜 砖诇 讻"讗 诪讛诐 讜诇驻"讝 谞专讗讛 讚拽讜专讗讬诐 讗诇 讛' 拽讗讬 讗讬砖专讗诇 砖讛讬讜 讘讬诪讬 砖诪讜讗诇 讻诪驻讜专砖 讘拽专讗 砖讗诪专 砖诪讜讗诇 讜讗转驻诇诇 讘注讚讻诐 讜讙讜' 讜讬拽讘爪讜 讜讙讜' 讜讬砖驻讻讜 诇驻谞讬 讛' 讜讬爪讜诪讜 讜讙讜' 讻转"讬 讜砖驻讬讻讜 诇讘讛讜谉 讘转讬讜讘转讗 讜讙讜' 讜讛讜讗 驻讬' 讛讻转讜讘 砖讛讬讛 砖诪讜讗诇 讘拽讜专讗讬 砖诪讜 诇讛转驻诇诇 注诇讬讛诐 讜讙诐 讛诐 拽讜专讗讬诐 讗诇 讛' 讜讛讜讗 讬注谞诐 诇讬砖专讗诇 讜讬讛讬讛 砖诪讜讗诇 砖拽讜诇 讻诪砖讛 讜讗讛专谉 讚讻诪讜 砖讛诐 谞注谞讜 注诇 讬讚讬 讻讛讜谞转诐 讻谉 讛讜讗 谞注谞讛 注"讬 转驻诇转讜 讜讚讜"拽: 


砖讬诪砖讞  讘' 讗谞砖讬诐. 诇驻讬 讝讛 讬讛讬讛 讚讘专讬讛 讗诇讜 讻诪转谞讘讗讛 诇注转讬讚 讚讞谞讛 讗讞转 诪讝' 谞讘讬讗讜转 讛讬转讛 讻讚讗诪专讬' 驻"拽 讚诪讙讬诇讛 (讬讚.) 讜拽"诇: 


讛谞爪讘转  注诪讻讛 讻讜' 诪讻讗谉 砖讗住讜专 讻讜'. 注讬讬谉 讘转讜住驻讜转 讜讘讟讜专 驻讬' 讘注"讗 注"砖: 


诪讬讛讜  诪讜专讛 讛诇讻讛 讻讜'. 讗注"讙 讚拽讟谉 诪讘' 砖谞讬诐 讛讬讛 砖诪讜讗诇 讻诪"砖 讜讬砖讘 砖诐 注讚 注讜诇诐 讚讛讬讬谞讜 注讜诇诐 砖诇 诇讜讬诐 谞' 砖谞讬诐 讜讻诇 砖谞讜转讬讜 诇讗 讛讬讜 专拽 谞"讘 砖谞讬诐 (转注谞讬转 讻讛) 讛讬讬谞讜 讘讚讬谞讬 讗讚诐 讗讘诇 讘讚讬谞讬 砖诪讬诐 讛讬讛 专讜爪讛 诇注讜谞砖讜 讚讻诇 讛诪讜专讛 讛诇讻讛 讘驻谞讬 专讘讜 讞讬讬讘 诪讬转讛 讘讚讬谞讬 砖诪讬诐 讻讚诪讜讻讞 讘诪住' 注讬专讜讘讬谉 (住讙.) 讜讛讗 讚拽专讗讜 讛讻转讜讘 谞诪讬 谞注专 注"砖 诪注砖讬讜 砖讛讬讛 讻谞注专 讜诇讗 讻拽讟谉 讻诪"砖 讻讛"讙 住讜讟讛 (讬讘.) 讙讘讬 诪砖讛 讜讛谞讛 谞注专 讘讜讻讛 讜讙讜': 


讗"诇  讗诇 讛谞注专 讛讝讛 讜讙讜'. 专"诇 讚讝讛 讞讘讬讘 诇讬 砖谞讜诇讚 诇讬 注"讬 转驻诇转讬 诪砖讬讜诇讚 诇讬 讗讞专 注"讬 转驻诇转讱 讜拽"诇: 


注诇  注住拽讬 诇讘讛 讻讜'. 诪砖讜诐 讚讛讗讬 诇讬砖谞讗 注诇 诇讘 诪爪讬谞讜 讘诪讚讘专 诇谞讜讻讞 讻诪讜 讜讬讚讘专 注诇 诇讘讛 讜讙讜' 讚讘专讜 注诇 诇讘 讬专讜砖诇讬诐 讜讙讜' 讗讘诇 讘诪讚讘专 诇诇讘 注爪诪讜 诇讗 诪爪讬谞讜 诇砖讜谉 注诇 讗诇讗 讘诇讘讜 讗讜 讗诇 诇讘讜 讜诇讻讱 讚专砖讜 讛讻讗 讘诪讚讘专转 诇注爪诪讛 注诇 注住拽讬 诇讘讛 讻讜': 


诇讗  讘专讗转 讚"讗 诇讘讟诇讛 注讬谞讬诐 讻讜'. 讞砖讬讘 讛谞讬 讗讘专讬诐 砖讛诐 讻诇讬诐 砖诪砖转诪砖讬诐 诇讛' 讞讜砖讬诐: 


讻诇  讛讬讜砖讘 讘转注谞讬转 讻讜' 诪驻讜专砖 讘砖讘转 驻"拽 (讬讗.): 


砖讛讟讬讞讛  讻讜'. 讻诪"砖 诇注讬诇 讗诐 专讗讛 诪讜讟讘 讜讗诐 诇讗讜 转专讗讛 讻讜' 讗"谞 讛讗 讚讗诪专讛 讚讚讬诐 讛诇诇讜 诇诪讛 讻讜' 讜诇砖讜谉 讛讟讬讞 讘砖诪注转讬谉 专"诇 诪讬 砖讗诪专 讚讘专 谞爪讜讞 讻诇驻讬 砖诪讬讗: 


讗诇讬讛讜  讛讟讬讞 讻讜'. 砖谞讗' 讜讗转讛 讛住讘讜转 讗转 诇讘诐 讜讙讜' 诪驻讜专砖 驻"拽 注"砖:





讞讻诪转 砖诇诪讛

讙诪专讗 讜诇讗 讙讜抓 讜诇讗 拽讟谉 讜诇讗 讗诇诐 讜诇讗 爪讞讜专 讻讜' 讻爪"诇 讜谞诪讞拽 讜诇讗 注讜专 讜谞"讘 谞"诇 讟注讜转 讚讗诇"讻 诇讬讞砖讜讘 谞诪讬 讞讬讙专 讜讙讬讚诐 讜注讜讚 讗讬讱 砖讬讬讱 注谞讬谞讬 诪讜诪讬谉 讻讗谉 讛诇讗 诇讗 讗讬讬专讬 讛讻讗 讗诇讗 砖讬讛讗 讘讬谞讜谞讬 专讞讜拽 诪讛拽爪讜讜转 讗诇讗 转诇诪讬讚 讟讜注讛 讛讙讬讛 砖住讘专 讗诇诐 讛讜讗 诪诇砖讜谉 讗诇诐 驻讛 讜讗讙讘 讗诇诐 讻转讘 谞诪讬 注讜专 讜诇讗 讛讬讗 讻讬 讗诇诐 诪诇砖讜谉 注讘讜转 讻诪讜 讚讬拽诇讗 讜讗诇讬诐 讚讘"讘 讜讛"拽 诇讗 拽讟谉 讻诇讜诪专 砖讛讜讗 讚拽 讘讬讜转专 讜诇讗 讗诇诐 砖讛讜讗 注讘 讛专讘讛 讗诇讗 讘讬谞讜谞讬 讜讚讜"拽:


转讜住' 讘讚"讛 诪讻讗谉 砖讗住讜专 讻讜' 讘讬谉 诪诇讗讞专讬讜 谞诪讞拽 讜谞"讘 谞"诇 讟注讜转. 讛讝讛 讘讙诪讟专讬讗 转专讬住专 讜讛讬讬谞讜 诪诇驻谞讬讜 讜诪爪讚讚讬谉 讜讻谉 讘讗砖专"讬 注"砖:


讚"讛 注诪讱 爪"诇 注诪讻讛:


讘讚"讛 讻诇 讛讬讜砖讘 讻讜' 讜讗驻讬诇讜 拽讜讘注 讘专讻讛 讻讜' 谞"讘 讜诪住拽谞转 讛讗"讞 讘砖诐 讛专讗"砖 砖诇讗 诇讞转讜诐 讗诇讗 诇讻讜诇诇谉 讘诇讗 讞转讬诪讛:





专砖"砖

讙诪专讗 讘爪注专 讬讜诇讚转 讘专讬讜讞 谞拽讘讜转 讬讜诇讚转 讝讻专讬诐 拽爪专讬诐 讻讜'. 讻"讛 讘住讜讟讛 讜讗讞讚 讬讜诇讚转 砖谞讬诐 诇讬转讗 砖诐:



砖诐 讗"诇 注诇讬 拽专讗讜 讻讛谉 诇讬转讬 讜诇砖讞讜讟 讻讜'. 谞专讗讛 讚注诇讬 谞诪讬 讬讚注 讛讚讬谉 讚砖讞讬讟讛 讘讝专 讻砖专讛 讗诇讗 讚诇讻转讞诇讛 讛讬讜 谞讜讛讙讬诐 讘讻讛谉 注诪砖"讻 诇注讬诇 (讻"讞 讗') 诇讛讻讬 讗"诇 拽专讗讜 讻讛谉 讜砖诪讜讗诇 讞讝讬 讚讛讜讜 诪讛讚专讬 讘转专 讻讛谉 专"诇 砖讛砖转讚诇讜 讘讬讜转专 讘转专讬讛 讚讻讛谉 诇讻谉 讗诪专 诇讛讜 诇诪讛 诇讻讜 诇讗讛讚讜专讬 讻讜':





讛讙讛讜转 讬注讘"抓

诇讗 讗讚讜谉 讗转讛 诇讗讜 讗讬讻讗 砖讻讬谞讛. 谞状讘 讘转诪讬讛讗. 讜讻讬 诇讘讟诇讛 讗转讛 谞讜砖讗 讞讜砖谉 讜讗驻讜讚. 砖讻诇 讻讛谉 砖讗讬谉 专讛"拽 砖讜专讛 注诇讬讜 讗讬谉 谞砖讗诇讬谉 讘讜 讘讗讜"转 (讬讜诪讗 注讙,讘):


砖诐 诇讗 讗专讜谉. 谞状讘 讗专讬讻讗 砖诪讬讟讗 住讙讬讗:


砖诐 讜诇讗 讙讜抓. 谞状讘 讘注诇 讞讟讜讟专转:


砖诐 讜诇讗 拽讟谉. 谞"讘 谞谞住 讘讗讘专讬讜:


砖诐 讜诇讗 讞讻诐. 谞状讘 讘拽讟谞讜转讜. 讜讝讛 诇讗 谞转拽讬讬诐 讘讜 讻讬 讛讬讛 讞讻诐 讙讚讜诇 讘谉 砖转讬 砖谞讬诐 讻讚讗诪专 专"讗 讘住诪讜讱:





讘谉 讬讛讜讬讚注

诪执讬 诇指讗 讬指讚址注职转旨职 讚旨职"讗执砖旨讈指讛 拽职砖讈址转 专讜旨讞址 讗指谞止讻执讬, 讜职讬址讬执谉 讜职砖讈值讻指专 诇止讗 砖讈指转执讬转执讬"? 驻讬专讜砖 专讘讬谞讜 讛讗专"讬 讝"诇 讚旨职专指讞指讘 谞转讙诇讙诇讛 讘旨职讞侄讘侄专 讛址拽值旨讬谞执讬 讘注诇讛 砖诇 讬指注值诇, 讜讞讘专 讛拽谞讬 谞转讙诇讙诇 讘旨职讞址谞指旨讛, 诇讻讱 讗诪专讛 讞谞讛 (砖诪讜讗诇 讗' 讘, 讗) 专指讞址讘 驻执旨讬 注址诇 讗讜止讬职讘址讬, 专诪讝讛 注诇 专讞讘 讙诇讙讜诇讛 讛专讗砖讜谉, 讜注诇 讞讘专 讙诇讙讜诇 讛砖谞讬 砖谞转讙诇讙诇讜 讘讛, 讜诇讻谉 讗诪专讛 讗执砖旨讈指讛 拽职砖讈址转 专讜旨讞址 讗指谞止讻执讬, 讻讬 讛讬转讛 讙诇讙讜诇 专讞讘 讜讞讘专 讛拽谞讬 注讚 讻讗谉 讚讘专讬讜, 讙诐 讗诪专 注讜讚 砖讬注诇 谞转讙诇讙诇讛 讘注诇讬, 谞诪爪讗 诇驻讬 讝讛 讘讙诇讙讜诇 讛拽讜讚诐 讛讬转讛 讞谞讛 讗讬砖 砖讛讜讗 讞讘专 讛拽谞讬, 讜职注值诇执讬 讛讬讛 讛讗砖讛 砖讛讬讗 讬指注值诇, 讜诇讻讱 讗诪专讛 诇讜 注转讛, 诇讗 讗讚谞讬, 专爪讜谞讜 诇讜诪专 讗讬谉 讗转讛 讗讚讜谞讬 讘注爪诐, 讻讬 讘讙诇讙讜诇 讛拽讜讚诐 讛讬讬转讬 讗谞讬 讛讗讚讜谉, 砖讛讘注诇 讗讚讜谉 诇讗砖转讜, 诪执讬 诇指讗 讬指讚址注职转旨职 讚旨职讗执砖旨讈指讛 拽职砖讈址转 专讜旨讞址 讗指谞止讻执讬, 讜讛讜讗 砖专诪讝讛 注诇 讙诇讙讜诇 讛拽讜讚诐 讘讝讛 讻诪讜 砖讻转讘 专讘讬谞讜 讝"诇.



诪执讻旨指讗谉 诇职砖讈执讻旨讜止专 砖讈侄诪旨执转职驻旨址诇旨值诇, 讻旨职讗执诇旨讜旨 注讜止讘值讚 注植讘讜止讚址转 讻旨讜止讻指讘执讬诐 讻旨职转执讬讘 讛指讻指讗: "诇执驻职谞值讬 讘旨址转 讘旨职诇执讬指注址诇", 讜旨讻职转执讬讘 讛指转指诐: (讚讘专讬诐 讬状讙:讬状讚) "讬指爪职讗讜旨 讗植谞指砖讈执讬诐 讘旨职谞值讬 讘职诇执讬旨址注址诇 诪执拽旨执专职讘旨侄讱指", 诪址讛 诇旨职讛址诇旨指谉 注植讘讜止讚址转 讻旨讜止讻指讘执讬诐, 讗址祝 讻旨指讗谉 注植讘讜止讚址转 讻旨讜止讻指讘执讬诐. 拽砖讗 诇驻讬 讝讛 讛讜讛 诇讬讛 诇诪讬诪专 '讻旨职讘旨址转' 讘旨职诇执讬指注址诇 讜诇诪讛 讗诪专讛 '诇执驻职谞值讬' 讘旨址转 讘旨职诇执讬指注址诇? 讜谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讝"诇 讚驻讬转讜讬 讛讝谞讜转 讘讗 诪爪讚 讛谞拽讘讛 讚拽诇讬驻讛, 讜讻诪讜 砖讗诪专 砖诇诪讛 讛诪诇讱 注"讛 (诪砖诇讬 讝' 讬') 讜职讛执谞值旨讛 讗执砖指旨讈讛 诇执拽职专指讗转讜止 砖执讈讬转 讝讜止谞指讛 讜旨谞职爪只专址转 诇值讘, 谞诪爪讗 讛诪谞讗驻讬诐 讛诐 讗谞砖讬 讞讘专转讛 砖诇 驻诇讜谞讬转 砖谞拽专讗转 讘旨址转 讘旨职诇执讬指注址诇, 讜讛诐 住讬注转讛 讛讬讜砖讘讬诐 诇驻谞讬讛 讜诪讟讬谉 诇驻转讜讬讛 讜讚讘专讬讛, 讜讬讚讜注 诪讛 砖讗诪专讜 讘讙诪专讗 讗砖讛 讛诪砖转讻专转 讗驻讬诇讜 讞诪讜专 转讜讘注转 讘砖讜拽, 讻讬 砖讻专讜转 讘讗砖讛 诪讜砖讱 讗讜转讛 诇讝谞讜转, 讜讗诐 讻谉 诇驻讬 讞砖讚 讝讛 砖讞砖讚讛 讘砖讻专讜转, 谞转转 讗讜转讛 讻诪讜 讗讜转诐 讛诪谞讗驻讬诐 讛讬讜砖讘讬诐 诇驻谞讬 讘旨址转 讘旨职诇执讬指注址诇 讛讬讗 谞讜拽讘讛 讚拽诇讬驻讛.



诪执讻旨指讗谉 诇址讞讜止砖讈值讚 讘旨址讞植讘值专讜止 讘旨职讚指讘指专 砖讈侄讗值讬谉 讘旨讜止, 砖讈侄爪旨指专执讬讱职 诇职驻址讬旨职住讜止 讜职诇止讗 注讜止讚, 讗侄诇旨指讗 砖讈侄爪旨指专执讬讱职 诇职讘指专职讻讜止, 砖讈侄谞旨侄讗直诪址专: 讜址讬址旨注址谉 注值诇执讬 讜址讬止旨讗诪侄专 诇职讻执讬 诇职砖指讈诇讜止诐 讜值讗诇止讛值讬 讬执砖职讉专指讗值诇 讬执转值旨谉 讗侄转 砖值讈诇指转值讱职. 拽砖讗 诪谞讗 诇谉 讛讗, 讜讚讬诇诪讗 讗诪专 诇讛 诇讻讬 诇砖诇讜诐 讗讜专讞讗 讚注诇诪讗 讛讜讗 诇讜诪专 讻谉 诇诪讬 砖谞驻讟专 诪诪谞讜? 讜谞专讗讛 诇讬 讘住"讚 讚讗诐 讻谉 讛讜讛 诇讬讛 诇诪讬诪专 讚讘专 讝讛 讘住讜祝 讚讘专讬讜, 讚讛讻讬 讛讜讛 诇讬讛 诇诪讬诪专 讜值讗诇止讛值讬 讬执砖讉职专指讗值诇 讬执转旨值谉 讗侄转 砖讈值诇指转值讱职 诇职讻执讬 诇职砖指讈诇讜止诐, 讜注讜讚 讗驻砖专 讚诇讗讜 讗讜专讞讗 讛讻讬 讘讗砖讛, 讚讛讗 讗讬谉 砖讜讗诇讬谉 讘砖诇讜诐 讗砖讛, 讜谞专讗讛 诇讬 讘住"讚 讘讗讜诪专讜 诇职讻执讬 诇职砖指讈诇讜止诐, 讻讬 讛讬讗 诪住驻专 砖诪讛 住"讙 [讞址谞指旨讛 63] 讜注诐 砖注"讜 [376] 砖诇 砖讈指诇讜止诐 注讜诇讛 转诇"讟 [439], 砖讛讜讗 专讗砖讬 转讬讘讜转 转执旨讻指旨转职讘执讬 诇职砖指讈谞指讛 讟讜止讘指讛, 讻讬 讗讜转讜 讛讬讜诐 讛讬讛 讬讜诐 专讗砖 讛砖谞讛, 讜讗讬转讗 讘砖诇讞谉 注专讜讱 砖讘讬讜诐 专讗砖 讛砖谞讛 讬讗诪专 讗讚诐 诇讞讘讬专讜 诇砖谞讛 讟讜讘讛 转讻转讘, 讙诐 讙讬诪讟专讬讗 转旨讜止讻值讞指讛 [439], 专诪讝 讘注讘讜专 转讜讻讞讛 砖诇讱 爪专讬讱 诇驻讬讬住讬讱.



"讜址转旨执讚旨止专 谞侄讚侄专 讜址转旨止讗诪址专: 讛' 爪职讘指讗讜止转" 讗指诪址专 专址讘旨执讬 讗侄诇职注指讝指专: 诪执讬旨讜止诐 砖讈侄讘旨指专指讗 讛址拽旨指讚讜止砖讈 讘旨指专讜旨讱职 讛讜旨讗 讗侄转 注讜止诇指诪讜止, 诇止讗 讛指讬指讛 讗指讚指诐 砖讈侄拽旨职专指讗讜止 诇职讛址拽旨指讚讜止砖讈 讘旨指专讜旨讱职 讛讜旨讗 '爪职讘指讗讜止转', 注址讚 砖讈侄讘旨指讗转指 讞址谞旨指讛 讜旨拽职专指讗址转旨讜止 '爪职讘指讗讜止转'. 讛谞讛 讛讙讗讜谉 讞讬讚"讗 讝"诇 讘讞"讗 驻讬专砖, 讛讘讬谞讛 诪谉 讘转 拽讜诇, 砖讬转讜拽谉 讛讬专讱 注诇 讬讚讬 爪讚讬拽 砖砖诪讜 砖诪讜讗诇 讜讗讝 讬讻讜诇讬诐 诇讛转谞讘讗讜转 诪谉 讛谞爪讞, 讜讬讚讜注 砖砖诐 爪讘讗讜转 讘谞爪讞 讜讛讜讚, 讜诪砖诐 讬谞讬拽转 讛谞讘讬讗讬诐, 讬注讜讬讬谉 砖诐. 讜讗谞讗 注讘讚讗 讗讜住讬祝 讘讝讛 转讜住驻讜转 谞讜驻讱 讘住"讚, 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘砖注专 讛讛拽讚诪讜转, 讚谞爪讞 讜讛讜讚 讚讚讻讜专讗 谞拽专讗讬诐 讛' 爪讘讗讜转, 讜谞爪讞 讜讛讜讚 讚谞讜拽讘讗 谞拽专讗讬诐 讗诇讛讬诐 爪讘讗讜转, 讬注讬讬谉 砖诐. 讙诐 讬讚讜注 诪讛 砖讻转讘 专讘讬谞讜 讝"诇 讘专讬砖 砖注专 专讜讞 讛拽讜讚砖, 砖砖诪讜讗诇 讛谞讘讬讗 注"讛 讛讬讛 诪转谞讘讗 诪谉 讛驻谞讬诐 砖诇 驻专拽讗 拽讚诪讗讛 讚谞爪讞 讚讝注讬专 讗谞驻讬谉 砖讝讛 讛讜讗 讞爪讬 诪讚专讙转 谞讘讜讗转 诪砖讛 专讘讬谞讜 注"讛 注讬讬谉 砖诐, 讜诇驻讬 讝讛 诪讜讘谉 砖驻讬专 讛讟注诐 砖讗诪专讛 '讛' 爪讘讗讜转' 讜诇讗 讗诪专讛 '讗诇讛讬诐 爪讘讗讜转'. 讜讘讝讛 诪讜讘谉 砖驻讬专 诪讛 砖讗诪专讛 诪讻诇 爪讘讗讬 爪讘讗讜转 诇砖讜谉 专讘讬诐, 讻讬 谞爪讞 谞讞诇拽 诇转诇转 驻专拽讬谉, 讜讻谉 讛讛讜讚, 讜讻讜诇诐 讛诐 讘讞讬谞转 爪讘讗讜转, 讜诇讝讛 讗诪专讛 砖转转谉 诇讬 讘谉 讗讞讚, 讻诇讜诪专 讘谉 讛诪转谞讘讗 诪驻专拽 讛诪讬讜讞讚 砖讛讜讗 驻专拽讗 拽讚诪讗讛 讚谞爪讞, 讜诇讝讛 讗诪专讛 '讜讛讘讗讜转讬讜' 讜谞专讗讛 讗侄转 驻职旨谞值讬 讛', 驻职旨谞值讬 讚讬讬拽讗 砖讛讬讛 诪转谞讘讗 诪谉 讛驻谞讬诐 砖诇 驻专拽讗 拽讚诪讗讛, 讜诇讝讛 讗诪专 讜址讬执旨讙职讚址旨诇 砖职讈诪讜旨讗值诇 讜址讛' 讛指讬指讛 注执诪旨讜止, 砖讛讬讛 诪转谞讘讗 诪讘讞讬谞转 讚讻讜专讗 诪谉 讛谞爪讞.



讗指诪职专指讛 讞址谞旨指讛 诇执驻职谞值讬 讛址拽旨指讚讜止砖讈 讘旨指专讜旨讱职 讛讜旨讗: 专执讘旨讜止谞讜止 砖讈侄诇 注讜止诇指诐, 讗执诐 专指讗止讛, 诪讜旨讟指讘. 讜职讗执诐 诇指讗讜, 转旨执专职讗侄讛. 讗值诇值讱职 讜职讗侄住职转旨址转旨值专 讘旨执驻职谞值讬 讗侄诇职拽指谞指讛 讘旨址注职诇执讬, 讜执讬拽址谞旨值讗 讘旨执讬, 讜职讬址砖讈职拽值谞执讬 诪值讬志住讜止讟指讛. 诪拽砖讬诐 诪讬 讛转讬专 诇讛 诇注砖讜转 讘' 讗讬住讜专讬诐 讬讞讜讚, 讜讙专诪转 诪讞讬拽转 讛砖诐 讘诪讬 住讜讟讛 讘讞讬谞诐? 讜谞专讗讛 诇讬 讘住"讚 讗讬谉 讻讜谞转讛 诇讜诪专 砖转注砖讛 讻讱, 讗诇讗 驻转讞讛 诇注爪诪讛 住谞讙讜专讬讗 讘讝讛 诇讜诪专 讗谞讬 讗讜讻诇 诇注砖讜转 讻讱, 讜诇讻谉 讻讬讜谉 砖讗讬谉 讗谞讬 注讜砖讛 讻讱 诪砖讜诐 讗讬住讜专讗, 讬砖 诇讬 讝讻讜转 讘讝讛 讛讚讘专, 讜讻讚讗讬 讝讛 讛讚讘专 砖转转谉 诇讬 讘谉 讘注讘讜专讜, 讜讝讛讜 讗诐 专讗讛 讘讗讬讝讛 讝讻讜转 砖讬砖 诇讬 诪讻讘专, 砖转转谉 诇讬 讘注讘讜专讜 讘谉 诪讜讟讘, 讜讗诐 诇讗讜 砖讗讬谉 诇讬 讝讻讜转 专讗讜讬 诇讻讱, 转专讗讛 专爪讜谞讜 诇讜诪专 转讘讬讟 讘诪讛 砖讗谞讬 讬砖 诇讬 讬讻讜诇转 讘讬讚讬 诇注砖讜转 讜讗讬谞讬 注讜砖讛.



诪址讗讬 "讗执诐 专指讗止讛 转执专职讗侄讛"? 讚旨执讘旨职专指讛 转旨讜止专指讛 讻旨执诇职砖讈讜止谉 讘旨职谞值讬 讗指讚指诐. 讗祝 注诇 讙讘 讚讚讘专讬诐 讗诇讜 砖诇 专指讗止讛 转执专职讗侄讛, 讘诇讗讜 讛讻讬 讛诐 诇砖讜谉 讘谞讬 讗讚诐, 讻讬 讛诐 讚讘专讬 讞谞讛, 讛讜爪专讱 诇讜诪专 讘讝讛 讚讘专讛 转讜专讛, 讻讬 注讚讬讬谉 讬砖 诇讛拽砖讜转 讗诐 讞谞讛 讗诪专讛 诇砖讜谉 讻驻讜诇 讻诇砖讜谉 讘谞讬 讗讚诐, 诇诪讛 谞讻转讘讜 讘住驻专 讛谞讘讬讗 讘讻驻诇, 诇讻讱 诪砖谞讬 讚讘专讛 转讜专讛 讻诇砖讜谉 讘谞讬 讗讚诐, 砖诪讬讬驻讛 讛讚讘讜专 注诇 讬讚讬 讛讻驻诇.



砖讈指诇止砖讈 讗植诪指转讜止转 讛址诇旨指诇讜旨 诇指诪旨指讛? 谞专讗讛 诇讬 讘住"讚 诪诇讘讚 讟注诐 讛讙诪专讗, 讝讻专讛 讙' 驻注诪讬诐 讗植诪指转讜止转 讻谞讙讚 砖诇砖讛 讙诇讙讜诇讬诐, 讜讛讬讬谞讜 专指讞指讘 砖谞砖讗讛 讬讛讜砖注 谞转讙诇讙诇讛 讘旨职讞侄讘侄专 讛址拽值旨讬谞执讬, 讜讞讘专 讛拽谞讬 谞转讙诇讙诇讛 讘旨职讞址谞指旨讛, 谞诪爪讗 讛讬讗 砖诇讬砖讬转, 讜诪讛 砖讗诪专讜 讘讚拽讬 诪讬转讛 砖讛诐 谞讚讛 讞诇讛 讛讚诇拽讛, 讝讻专讛 讙' 讗诇讛 讻讬 诪讬 砖讗讬谉 诇讜 讘谞讬诐 讞砖讜讘 讻诪转, 讜讻诪讜 砖讗诪专讛 专讞诇 (讘专讗砖讬转 诇, 讗) 讛指讘指讛 诇执旨讬 讘指谞执讬诐 讜职讗执诐 讗址讬执谉 诪值转指讛 讗指谞止讻执讬, 讜诇讻谉 讛谞讝讛专 讘砖诇砖讛 讗诇讛 砖讛诐 讘讚拽讬 讗讜 讚讘拽讬 诪讬转讛, 专讗讜讬 砖讬讛讬讛 诪讜爪诇 诪谉 讛诪讬转讛 砖诇 讞住专讜谉 讛讘谞讬诐, 讙诐 讗诇讜 讘诇讗讜 讛讻讬 诪住讜讙诇讬诐 诇讘谞讬诐, 讜讻诪讜 砖讗诪专讜 讘诪讚专砖讬 专讘讜转讬谞讜 讝"诇.



讗指诪址专 专址讘: 讙旨址讘职专指讗 讘旨职讙讜旨讘职专执讬谉. 爪专讬讱 诇讛讘讬谉 讘住"讚 注诇 驻讬 诪"砖 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 转讬拽讜谉 拽讬谉 讛讬讛 讘讝专注讜 砖诇 拽专讞, 讜讛讜讗 砖职讈诪讜旨讗值诇 讛址谞指旨讘执讬讗 注"讛 砖讬爪讗 诪讘谞讬 拽专讞 讜讛讬讛 诪爪讚 讛讟讜讘 砖诇 拽讬谉, 注讬讬谉 砖诐, 讙诐 讬讚讜注 砖拽讬谉 讛讜讗 讘住讜讚 讛讙讘讜专讜转 诇讻讱 专讗讛 拽专讞 讗砖 讬讜爪讗 诪讗诪转讜, 砖讛讜讗 讝专注讜 砖诇 砖诪讜讗诇 讛谞讘讬讗 注"讛 砖讬爪讗 诪讘谞讬讜, 讜讘讝讛 砖专讗讛 讗砖 讻讬 讛讜讗 讛讬讛 诪讘讞讬谞转 拽讬谉 砖讛讜讗 讙讘讜专讜转, 讜讛讗砖 讙讘讜专讛, 讜讘讝讛 诪讜讘谉 诪讛 砖讗诪专 讙讘专 讘讙讜讘专讬谉, 讻诇讜诪专 讙讘专 砖讛讜讗 讘旨职讙讜旨讘职专执讬谉, 专爪讜谞讜 诇讜诪专 讘住讜讚 讛讙讘讜专讜转, 讜讘住讛"拽 讗讚专转 讗诇讬讛讜 讘讛驻讟专转 谞砖讜讗 驻专砖转讬 讘住"讚 讙讘专 讘讙讜讘专讬谉, 讻讬 讞址谞指旨讛 讛讬转讛 讙讬诇讙讜诇 讞侄讘侄专 讛址拽值旨讬谞执讬, 谞诪爪讗 砖诪讜讗诇 讛讜讗 讙讘专 砖谞讜诇讚 诪砖谞讬 讝讻专讬谉, 讗讘讬讜 讗诇拽谞讛 讜讗诪讜 讞址谞指旨讛 讛讬转讛 讙诐 讻谉 讙诇讙讜诇 讝讻专, 讜讘讝讛 讬讜讘谉 讙诐 讻谉 诪讛 砖讗诪专讛 讝侄专址注 讗植谞指砖讈执讬诐, 讝侄专址注 砖讈侄诪旨只讘职诇指注 讘旨值讬谉 讗植谞指砖讈执讬诐, 讻讬 讗讘讬讜 讗讬砖 讜讙诐 讗诪讜 谞讞砖讘转 讗讬砖 诇讛讬讜转讛 讙讬诇讙讜诇 讗讬砖, 讜讘讝讛 讬讜讘谉 诪讛 砖讗诪专讛 讞址谞指旨讛 诇注讬诇 讗植谞执讬 讛指讗执砖指旨讈讛 讛址谞执旨爪侄旨讘侄转 注执诪职旨讻指讛 讘指旨讝侄讛, 讻诇讜诪专 讘讙诇讙讜诇 讛注讘专 诇讗 讛讬讬转讬 讗砖讛, 讗讱 专拽 注转讛 讗植谞执讬 讛指讗执砖指旨讈讛 讛址谞执旨爪侄旨讘侄转 注执诪职旨讻指讛 讘讙诇讙讜诇 讝讛.



"讝侄专址注 讗植谞指砖讈执讬诐", 讝侄专址注 砖讈侄诪旨只讘职诇指注 讘旨值讬谉 讗植谞指砖讈执讬诐. 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 砖讝讻讛 诇讬拽讞 谞驻砖 谞指讚指讘 讜址讗植讘执讬讛讜旨讗 讛砖拽讜诇讬诐 讻旨职诪止砖侄讈讛 讜职讗址讛植专止谉, 讻诪讜 砖讗诪专讜 专讘讜转讬谞讜 讝"诇 注诇 驻住讜拽 (讜讬拽专讗 讬' 讙') 讘执旨拽职专止讘址讬 讗侄拽指旨讚值砖讈.
讗讬 谞诪讬 谞专讗讛 诇讬 谞讘讜讗转讜 诪讜讘诇注转 讘讬谉 诪止砖侄讈讛 专址讘值旨谞讜旨 注"讛 讜讘讬谉 讗植讞执讬指旨讛 讛址砖执旨讈讬诇止谞执讬 注"讛, 讬注谉 讻讬 诪止砖侄讈讛 专址讘值旨谞讜旨 注"讛 谞转谞讘讗 诪谉 讛驻谞讬诐 讚转专讬谉 驻专拽讬谉 拽讚诪讗讬谉 讚谞爪讞 讜讛讜讚, 讜讻诇 砖讻谉 讗诇 讗讞讜专讬诐 砖诇讛诐, 讗讱 砖职讈诪讜旨讗值诇 讛址谞指旨讘执讬讗 注"讛 谞转谞讘讗 诪谉 讛驻谞讬诐 讚驻专拽讗 拽讚诪讗讛 讚谞爪讞 讘诇讘讚, 讜职讗植讞执讬指旨讛 讛址谞指旨讘执讬讗 注"讛 谞转谞讘讗 诪讗讞讜专讬诐 讚转专讬谉 驻专拽讬谉 拽讚诪讗讬谉 讚谞爪讞 讜讛讜讚, 讜诇讗 诪谉 讛驻谞讬诐, 谞诪爪讗 砖职讈诪讜旨讗值诇 讛址谞指旨讘执讬讗 注"讛 诪爪讚 谞讘讜讗转讜 谞讘诇注 讘讬谉 砖谞讬 讗谞砖讬诐 砖讛诐 诪止砖侄讈讛 专址讘值旨谞讜旨 注"讛 讜职讗植讞执讬指旨讛 注"讛. 讜讘讝讛 讬讜讘谉 讘住"讚 诪讛 砖讗诪专 专讘 讚诪讬 诇止讗 爪指讞讜止专 讜职诇止讗 讙旨执讬讞讜止专, 驻讬专讜砖 诇讗 诇讘谉 讘讬讜转专 讻旨职诪止砖侄讈讛 专址讘值旨谞讜旨 注"讛 砖讝讻讛 诇驻谞讬诐 砖诇 转专讬谉 驻专拽讬谉 拽讚诪讗讬谉 讚谞爪讞 讜讛讜讚, 讜职诇止讗 讙旨执讬讞讜止专, 讚诇讗 讛讜讛 讻旨职讗植讞执讬指旨讛 讛址谞指旨讘执讬讗 注"讛 砖诇讗 讝讻讛 讗诇讗 诇讗讞讜专讬诐 讚谞爪讞 讜讛讜讚 讚转专讬谉 驻专拽讬谉 拽讚诪讗讬谉, 讗诇讗 讘讬谞讜谞讬, 砖讬讝讻讛 讗诇 驻谞讬诐 讚驻专拽讗 拽讚诪讗讛 讚谞爪讞 讘诇讘讚, 讜讙诐 讘讝讛 诪讜讘谉 讘住"讚 诪讛 砖讗诪专 诇止讗 拽指讟指谉 讜职诇止讗 讗址诇旨指诐, 驻讬专讜砖 诇讗 拽讟谉 砖讗讬谉 诇讜 讗诇讗 诪讗讞讜专讬诐, 讜诇讗 讗诇诐, 讻诇讜诪专 注讘 砖讬砖 诇讜 驻谞讬诐 砖诇 转专讬谉 驻专拽讬谉 拽讚诪讗讬谉 讚谞爪讞 讜讛讜讚.



诇止讗 讗指专止讱职 讜职诇止讗 讙旨讜旨抓. 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘专讬砖 砖注专 专讜讞 讛拽讜讚砖 讘诪讚专讙讜转 讛谞讘讜讗讛, 讻讬 诪讚专讬讙讛 讛注诇讬讜谞讛 讛讜讗 拽讜诇 讘拽讜诇 讜砖谞讬讛诐 砖诇讜, 讜诪讚专讬讙讛 讛讘' 拽讜诇 讘讚讘讜专 讜砖谞讬讛诐 砖诇讜, 讜注讜讚 讻诪讛 诪讬谞讬 诪讚专讬讙讜转 讗讞专讬讛诐, 讜讛诪讚专讬讙讛 砖诇 拽讜诇 讘拽讜诇 讜砖谞讬讛诐 砖诇讜 诇讗 讝讻讛 砖讜诐 谞讘讬讗 诇讝讛 讗诇讗 专拽 诪止砖侄讈讛 专址讘值旨谞讜旨 注"讛, 讜诪讚专讬讙讛 砖诇 拽讜诇 讘讚讘讜专 讜砖谞讬讛诐 砖诇讜 讝讻讛 诇讝讛 砖职讈诪讜旨讗值诇 讛址谞指旨讘执讬讗 注"讛 讜诇讗 讝讜诇转讜, 讜砖讗专 讛诪讚专讙讜转 讝讻讜 诇讛诐 砖讗专 讛谞讘讬讗讬诐 讻诇 讗讞讚 讻驻讬 讻讜讞讜, 注讬讬谉 砖诐, 讜讘讝讛 驻专砖转讬 讘住"讚 诪讛 砖讗诪专 讛讻转讜讘 (讘诪讚讘专 讝, 驻讟) 讜址讬执旨砖职讈诪址注 讗侄转 讛址拽旨讜止诇 诪执讚址旨讘值旨专 讗值诇指讬讜, 讜讚专砖讜 专讘讜转讬谞讜 讝"诇 '拽讜诇 诇讜 拽讜诇 讗诇讬讜' 讜讛讘谉, 讜讘讝讛 驻专砖转讬 (砖诪讜转 讬讟, 讬讟) 讜职讛指讗直诇止讛执讬诐 讬址注植谞侄谞旨讜旨 讘职拽讜止诇, '讘职' 拽讜止诇', 讜讝讛 砖讗诪专 诇止讗 讗指专止讱职, 讻诪讜 诪讚专讬讙转 诪止砖侄讈讛 专址讘值旨谞讜旨 注"讛 讗砖专 诪注诇讛 讗专讜讻讛 诇讛, 砖讛讬转讛 拽讜诇 砖诇讜 讻拽讜诇 砖诇讜, 讜职诇止讗 讙旨讜旨抓, 诪注诇讛 拽爪专讛 砖讛讜讗 讚讘讜专 讘讚讘讜专 讗讜 讛讘诇 讘讛讘诇, 讗诇讗 诪注诇讛 讘讬谞讜谞讬转, 砖讛讜讗 拽讜诇 讘讚讘讜专 讜砖谞讬讛诐 砖诇讜, 讜讻讗砖专 讝讻讛 讘讗诪转 诇讻讱 讜讘讝讛 讬讜讘谉 诪讛 砖讗诪专 讗侄诇职拽指谞指讛 (砖诪讜讗诇 讗' 讗, 讻讙) 注植砖执讉讬 讛址讟旨讜止讘 讘职旨注值讬谞址讬执讱职 砖职讈讘执讬 注址讚 讙指旨诪职诇值讱职 讗止转讜止 讗址讱职 讬指拽值诐 讛殖' 讗侄转 讚职旨讘指专讜止, 谞讘讜讗讛 谞讝专拽讛 诪驻讬讜, 讬指拽值诐 讛殖' 讗侄转 讚职旨讘指专讜止 砖讈侄诇 砖职讈诪讜旨讗值诇, 讬注砖讛 诇讜 拽讬诪讛 诇讛诇讘讬砖 讘转讜讻讜 拽讜诇 砖转讛讬讛 诪讚专讙转讜 拽讜诇 讘讚讘讜专, 讜谞专讗讛 诇讬 砖职讈诪讜旨讗值诇 [377] 讛址谞指旨讘执讬讗 注"讛 砖注"讞 [378] 讻诪住驻专 讛拽讜诇 讬讘讗 讘讚讬讘讜专 [378], 讗讜 砖诪讜讗诇 讻诪住驻专 拽讜诇讜 讬讛讜 讘讚讘专讜 [377].



讞植讝执谞旨职讛讜旨 砖讈职诪讜旨讗值诇 讚旨址讛植讜讜旨 诪职讛址讚旨职专值讬 讘旨指转址专 讻旨止讛值谉 诇职诪执砖讈职讞址讟. 讗指诪址专 诇职讛讜旨: 诇指诪旨指讛 诇职讻讜旨 诇职讗址讛植讚讜旨专值讬 讘旨指转址专 讻旨止讛值谉 诇职诪执砖讈职讞址讟? 砖讈职讞执讬讟指讛 讘旨职讝指专, 讻旨职砖讈值专指讛. 讗址讬职转讜旨讛讜旨 诇职拽址诪旨值讬讛旨 讚旨职注值诇执讬. 讗指诪址专 诇值讬讛旨: 诪职谞指讗 诇指讱职 讛指讗? 讛讚讘专 讬驻诇讗 讗讬讱 注诇讬 砖讛讬讛 砖讜驻讟 讜讻讛谉 讙讚讜诇 诇讗 讬讚注 讚讬谉 讝讛 砖讛讜讗 驻砖讜讟 讜讙诐 专讙讬诇 转诪讬讚, 讜讗讬讱 讻诇 讛讻讛谞讬诐 讛讬讜 讟讜注讬谉 讞住 讜讞诇讬诇讛 讘讚讬谉 讝讛 诇讞砖讜讘 砖砖讞讬讟讛 驻住讜诇讛 讘讝专? 讜注讜讚 讬砖 拽讜砖讬讗 讙讚讜诇讛 讜注爪讜诪讛 诪讗讞专 砖注诇讬 砖讛讜讗 讻讛谉 讙讚讜诇 讜砖讜驻讟 讗诪专 诇讛诐 拽专讗讜 讻讛谉 诇值讬转执讬 讜职诇执砖讈职讞止讟, 讗讬讱 讛诐 注讘专讜 注诇 讛讜专讗转讜 砖诇 注诇讬 讜注砖讜 诪注砖讛 注诇 驻讬 讛讜专讗转 砖诪讜讗诇, 砖讛讬讛 注讜讚谞讜 拽讟谉 讘谉 砖转讬 砖谞讬诐, 讛谞砖诪注 讻讝讗转?! 讜谞专讗讛 诇讬 讘住"讚 讚诇注讜诇诐 讬讚注 注诇讬 讚砖讞讬讟讛 讻砖专讛 讘旨职讝指专, 讜讬讚注 谞诪讬 讛讟注诐 讚讗诪专 砖诪讜讗诇 讛谞讘讬讗 注"讛, 讜讙诐 讛讻讛谞讬诐 讬讜讚注讬诐 讚诪讚讬谞讗 讻砖专讛 讘旨职讝指专, 讜专拽 讛诐 讛讬讜 谞讜讛讙讬诐 砖诇讗 诇砖讞讜讟 讗诇讗 讻讛谉, 讻讚专讱 砖讗诪专讜 讘讬讜诪讗 驻"讝 注诇 砖注讬专 讛讻诇 讻砖专讬谉 诇讛讜诇讬讻讜, 讗诇讗 砖注砖讜 讛讻讛谞讬诐 拽讘注 讜诇讗 讛讬讜 诪谞讬讞讬谉 讗转 讬砖专讗诇 诇讛讜诇讬讻讜, 讗诪专 专' 讬讜住讬 诪注砖讛 讜讛讜诇讬讻讜 注专住讬诇讗 讜诪爪驻讬专讗 诪爪讬驻讜专讬 讜讬砖专讗诇 讛讬讛, 注讬讬谉 砖诐, 讜讻谉 讘讝讛 讻讱 讛讬讛 诪谞讛讙诐 讜诇讗 诪讚讬谞讗, 讜诇讻谉 讗诪专 诇讛诐 注诇讬 拽专讗讜 讻讛谉 诇值讬转执讬 讜职诇执砖讈职讞止讟 诇拽讬讬诐 讛诪谞讛讙, 讜诇讗讜 讗讬讻讗 讞讬讜讘 诪谉 讛讚讬谉, 讜注诇 讝讛 讛讬讜 诪讞讝讬专讬诐 讗讞专 讻讛谉, 讜讻砖专讗讛 讗讜转诐 砖诪讜讗诇 诪砖讛讬谉 砖讞讬讟转 讛拽专讘谉 注讚 砖讬诪爪讗讜 讻讛谉 讛讚讬讜讟 诇砖讞讜讟, 讗诪专 诇讛诐 诇指诪旨指讛 诇职讻讜旨 诇职讗址讛植讚讜旨专值讬 讘旨指转址专 讻旨止讛值谉 诇职诪执砖讈职讞址讟?, 讻讬讜谉 讚诪讚讬谞讗 砖讞讬讟讛 讻砖专讛 讘讝专, 讜专拽 诪谞讛讙 讘注诇诪讗 讚讗讬转 诇讻讜 诇诪砖讞讟 讻讛谉, 讗讬谉 专讗讜讬 诇讛砖讛讜转 讛诪爪讜讛 讘注讘讜专 讛诪谞讛讙 讛讝讛, 讻讬讜谉 讚讗讬谉 诪爪讜讬 注转讛 诇驻谞讬讻诐 讻讛谉 讛讬讜讚注 诇砖讞讜讟 讬砖讞讟 讝专, 讜讬拽讘诇 讻讛谉 讗转 讛讚诐, 讜诇讗 转讞诪讬爪讜 讛诪爪讜讛, 讜讛诪讛 专讗讜 讚讘专讬讜 讟讜讘讬诐 讜谞讻讜讞讬诐, 讚诪砖讜诐 诪谞讛讙 讘注诇诪讗 讗讬谉 诇讛讞诪讬抓 讛诪爪讜讛, 讜诇讗 讛讜爪专讻讜 诇砖讗诇 讗转 驻讬 注诇讬 注诇 讚讘专 讝讛, 讗诐 讬注讻讘讜 讛诪爪讜讛 讘注讘讜专 诇拽讬讬诐 讛诪谞讛讙 讻讬 讛诪讛 专讗讜 讚讘专讬 砖诪讜讗诇 讘讝讛 谞讻讜讞讬诐, 讚讻诇 讻讛讗讬 讙讜讜谞讗 讜讚讗讬 诇讬转讗 诇诪谞讛讙, 讜注砖讜 诪注砖讛 讘讻讱, 讜讗讞专 讻讱 讻讗砖专 讛讜讙讚 诇注诇讬 讛讚讘专 讛讝讛, 讗诪专 诇讛诐 砖讬讘讬讗讜 讛谞注专 诇驻谞讬讜, 讜讗诪专 诇讬讛 诪职谞指讗 诇指讱职 讛指讗? 专爪讛 诇谞住讜转讜 讗诐 讬讚注 讟注诪讜 砖诇 讚讘专 诪讛讬讻讗 谞驻讬拽 诇讬讛 讚砖讞讬讟讛 讻砖专讛 讘讝专, 讜讛砖讬讘 诪讛讻讗 谞驻拽讗, 诪执讬 讻旨职转执讬讘 讜职砖讈指讞址讟 讛址讻旨止讛值谉, 讜讗诪专 诇讜 注诇讬 诪讬诪专 砖讈址驻旨执讬专 拽指讗 讗指诪址专职转旨指, 讻驻诇 诇砖讜谞讜 讘讝讛, 砖诇讗 讗诪专 诇讜 砖驻讬专 拽讗诪专转 讘诇讘讚, 讻讬讜谉 讘讝讛 注诇 砖转讬 讗诪讬专讜转, 讛讗' 诪讛 砖讗诪专转 砖讞讬讟讛 讻砖专讛 讘讝专, 讜讛讗' 诪讛 砖讗诪专转 讟注诪讗 诪砖讜诐 讚诇讗 讻转讬讘 讜砖讞讟 讛讻讛谉, 讗讬 谞诪讬 专诪讝 注诇 砖转讬 讗诪讬专讜转, 讛讗' 诪讛 砖讗诪专 砖讗讬谉 诇讛讞诪讬抓 讛诪爪讜讛 诪砖讜诐 诪谞讛讙 讘注诇诪讗, 讜讛讘' 诪讛 砖讗诪专 诪讜爪讗 讛讚讬谉 诪讛讬讻讗, 谞专讗讛 诇讬 讚砖讞讬讟讛 讻砖讬专讛 讘讝专, 诪执讬讛讜旨, 诪讜止专侄讛 讛植诇指讻指讛 讘旨执驻职谞值讬 专址讘旨指讱职 讗址转旨职, 讜讗祝 注诇 讙讘 讚讗讜转讜 讛讬讜诐 讛讜讗 砖讛讘讗转讜 讗诪讜, 讜讻诇 讛转讜专讛 讛讝讗转 砖讛讬讛 讬讜讚注讬 诇诪讚讛 诪讗讘讬讜, 讗讜 诪专讘 讗讞专 讘讛讬讜转讜 讘注讬专讜, 注诐 讻诇 讝讛 讬砖 诇注诇讬 讚讬谉 专讘 注诇讬讜, 诪砖讜诐 砖讛讬讛 砖讜驻讟 讜专讘 诪讜讘讛拽, 讜讗讬谉 专砖讜转 诇砖讜诐 讗讚诐 诇讛讜专讜转 讛诇讻讛 讘诪拽讜诪讜, 讜注讜讚 讻讬讜谉 砖讛讘讗转讜 讗诪讜 讗讜转讜 讛讬讜诐 诇讛讬讜转 转诇诪讬讚 诇注诇讬 讜诇砖诪砖讜, 谞注砖讛 诇注诇讬 讚讬谉 专讘 注诇讬讜 转讬讻祝 诪讗讜转讜 讛讬讜诐, 讜讘注谞讬谉 讛砖讙转讜 砖讛讬讛 讘谉 砖转讬 砖谞讬诐 讜讛讬讛 讞讻诐 讙讚讜诇, 谞转驻专砖 讚讘专 讝讛 讻讚讘专讬 专讘讬谞讜 讛讗专"讬 讝"诇. [讘职旨谞指讬指讛讜旨: 诪讛 砖讛拽砖讬转讬 讜转专爪转讬 讘讚讘专 讘住讛"拽 讘侄旨谉 讬职讛讜止讬指讚指注, 诪爪讗转讬 讻谉 讘住驻专 讛讙讗讜谉 讛爪诇"讞 讝"诇 注"砖.]



讗指诪址专 诇指讛旨: 砖讈址讘职拽执讬 诇执讬 讚旨职讗址注植谞执讬砖讈值讬讛旨, 讜旨讘指注执讬谞指讗 专址讞植诪值讬 讜职讬指讛执讬讘 诇指讱职 专址讘旨指讛 诪执讬谞值讬讛旨. 拽砖讗 讜讛诇讗 讗诪专讜 专讘讜转讬谞讜 讝"诇 讛址诪旨讜止专侄讛 讛植诇指讻指讛 讘旨执驻职谞值讬 专址讘旨讜止 讞址讬旨指讘 诪执讬转指讛 讘旨执讬讚值讬 砖讈指诪址讬执诐, 讜讗诐 讻谉 讗诐 讛讬讗 诇讗 转专爪讛 诪谉 讛砖诪讬诐 讬注砖讜 诪砖驻讟? 讜注讜讚 讗讬谉 爪讜专讱 讘诪注砖讛 注诇讬 讻讬 讚讘专 讝讛 诪住讜专 讘讬讚讬 砖诪讬诐? 讜谞专讗讛 诇讬 讘住"讚 诪讗讞专 砖讛讬讛 拽讟谉 讘谉 讘' 砖谞讬诐 诇讗 讬注谞讬砖讜讛讜 诪谉 讛砖诪讬诐, 讜诇讻讱 讛讬讛 专讜爪讛 注诇讬 诇讙讝讜专 注诇讬讜 诪讬转讛 讘驻讬讜, 诪讬讛讜 拽砖讗 讜讛诇讗 讙址旨诐 注植谞讜止砖讈 诇址爪址旨讚执旨讬拽 诇止讗 讟讜止讘, 讜诇诪讛 讻诇 讻讱 讛讬讛 诪砖转讚诇 诇讛注谞讬砖讜, 讜讗诐 诪谉 讛砖诪讬诐 诇讗 讛讬讜 注讜砖讬谉 讘讜 讚讬谉 诪砖讜诐 讚讗讬谞讜 讘专 注讜谞砖讬谉, 讻诇 砖讻谉 讛讜讗 砖爪专讬讱 诇专讞诐 注诇讬讜? 讜谞专讗讛 诇讬 讘住"讚 讚讻讜谞转讜 讛讬转讛 诇讟讜讘讛, 讻讬 讛讜讗 讬讚注 砖讘讗 诇注讜诇诐 注诇 讬讚讬 转驻诇转 讗诪讜, 讜讞砖讘 砖诇讗 讬讛讬讛 诇讜 讞讬讬诐 讛专讘讛 讗诇讗 讬诪讜转 拽讟谉, 讚讚诪讬 诇讛讗 砖讗诪专讜 专讘讜转讬谞讜 讝"诇 讘讝讜讛专 讛拽讚讜砖 讻诇 诪讬 砖讛讜讗 诪住讬讟专讗 讚谞讜拽讘讗 讗讬谉 诇讜 讞讬讬诐 讗专讜讻讬诐 讜讬诪讜转 拽讟谉, 讜讻讚讛讜讛 讘讞讘拽讜拽 讜讻讬讜爪讗, 讜诇讻谉 讙诐 讛讜讗 砖讘讗 注诇 讬讚讬 转驻讬诇转 讗诪讜 讻谉 讬讛讬讛 诇讜, 讜诪讛 讛谞讗讛 诇讗诪讜 讗诐 讘拽专讜讘 讬驻讟专 诪谉 讛注讜诇诐, 讜诇讻谉 讘拽砖 诇讛注谞讬砖讜 讻讚讬 砖讬转讞讬讬讘 讛讜讗 诇讛转驻诇诇 注诇讬讛 砖转转注讘专 讘讬诇讚 讗讞专, 讜讝讛 讜讚讗讬 讬讞讬讛 讻讬讜谉 砖讘讗 注诇 讬讚讬 转驻诇转讜, 讜诇讝讛 讗诪专 讜职讬指讛执讬讘 诇指讱职 专址讘旨指讛 诪执讬谞值讬讛旨, 讻讬 讝讛 讝讜讟专 讘砖谞讬诐, 讗讘诇 讛讘讗 注诇 讬讚讬 转驻讬诇转讬 讬讛讬讛 专讘讗 讘砖谞讬诐, 讜讛砖讬讘讛 诇讜 讗侄诇 讛址谞址旨注址专 讛址讝侄旨讛 讛执转职驻址旨诇指旨诇职转执旨讬! 讗侄诇 讛址谞址旨注址专 讛址讬旨指讚讜旨注址, 砖讛讬转讛 讘转 拽讜诇 讗讜诪专转 '注指转执讬讚 爪址讚旨执讬拽 讗侄讞指讚 诇址注植诪止讚 讜旨砖讈职诪讜止 砖讈职诪讜旨讗值诇', 讜讻诇 讗砖讛 砖讛讬转讛 讬讜诇讚转 讘谉 讛讬转讛 诪讜爪讬讗讛 砖诪讜 砖诪讜讗诇, 讜讻讬讜谉 砖讛讬讜 专讜讗讬谉 讗转 诪注砖讬讜 讗讜诪专讬诐 讗讬谉 讝讛 砖诪讜讗诇, 讜讻讬讜谉 砖谞讜诇讚 讝讛 讜专讜讗讬谉 讗转 诪注砖讬讜 讗讜诪专讬诐 讻诪讚讜诪讬谉 讗谞讞谞讜 砖讝讛 讛讜讗, 注讚 讻讗谉 诇砖讜谉 讛诪讚专砖, 讜诇讝讛 讗诪专 讞址谞指旨讛 诇职注侄诇执讬 讻讬讜谉 砖讞讻诪转讜 讜诪注砖讬讜 诪讜讻讬讞讬谉 砖讝讛 讛讜讗 砖讛讻专讬讝讛 注诇讬讜 讘转 拽讜诇, 讗诐 讻谉 讜讚讗讬 讬讞讬讛 讜讬讗讬专 注讬谞讬 讬砖专讗诇, 砖讛讘转 拽讜诇 讛讻专讬讝讛 注诇 爪讚讬拽 砖讬讙讚诇 讜讬讛讬讛 谞讘讬讗 讜讬讗讬专 注讬谞讬 讬砖专讗诇, 讜讻讗砖专 讛讬讛 讻谉 讘讗诪转, 讜注诇 讻谉 讗讬谉 诇讞讜砖 诪讞砖砖讛 讝讜 砖诇讱, 砖讗转讛 讞讜砖讘 砖讛讜讗 讬驻讟专 注转讛 讘诇讗讜 讛讻讬 讘讛讬讜转讜 拽讟谉, 诪驻谞讬 砖讗讬谉 诇讜 讞讬讬诐, 讻讬 讗侄诇 讛址谞址旨注址专 讛址讝侄旨讛 讛址讬旨指讚讜旨注址 讜诪驻讜专砖 讘讘转 拽讜诇 讛执转职驻址旨诇指旨诇职转执旨讬, 讜讝讛 讜讚讗讬 讬讞讬讛 讜讬讗专讬讱 讬诪讬诐.



专执讘旨讜止谞讜止 砖讈侄诇 注讜止诇指诐, 讻旨指诇 诪址讛 砖旨讈侄讘旨指专指讗转指 讘旨指讗执砖旨讈指讛, 诇止讗 讘旨指专指讗转指 讚旨指讘指专 讗侄讞指讚 诇职讘址讟旨指诇指讛, 注值讬谞址讬执诐 诇执专职讗讜止转, 讜职讗指讝职谞址讬执诐 诇执砖讈职诪止注址, 讞止讟侄诐 诇职讛指专执讬讞址, 驻旨侄讛 诇职讚址讘旨值专, 讬指讚址讬执诐 诇址注植砖讉讜止转 讘旨指讛侄诐 诪职诇指讗讻指讛, 专址讙职诇址讬执诐 诇职讛址诇旨值讱职 讘旨指讛侄诐, 讚旨址讚旨执讬诐 诇职讛指谞执讬拽 讘旨指讛侄诐. 拽砖讛 诇诪讛 讛讜爪专讻讛 诇驻专讜讟 讗讬讘专讬诐 讗诇讜, 讻讬 讻诇 讗诇讜 谞讻诇诇讜 讘诪讛 砖讗诪专讛 诇止讗 讘旨指专指讗转指 讚旨指讘指专 讗侄讞指讚 诇职讘址讟旨指诇指讛? 讜谞专讗讛 诇讬 讘住"讚 讝讻专讛 讞诪砖讛 讗讘专讬诐 讗诇讜 砖讘讛诐 转诇讜讬诐 讞诪砖讛 讞讜砖讬诐, 砖讛诐 '专讗讬讛 砖诪讬注讛 专讬讞 讚讬讘讜专 诪讬砖讜砖', 砖讛诐 注讬拽专讬 驻注讜诇讜转 讛讙讜祝, 讜专讜诪讝讬诐 诇诪拽讜诐 注诇讬讜谉 砖讛讬讗 谞讝讛专讛 讜诇讗 驻讙诪讛 讘讛诐, 讻讚讬 诇注讜专专 注诇 注爪诪讛 讛专讞诪讬诐 讜诪诇讬爪转 讬讜砖专 讘专诪讝 讚拽, 讜讝讻专讛 讛讚讚讬诐 讘讗讞专讜谞讛 讻讬 诪讛诐 注讬拽专 转讘讬注转讛 讜讟注谞转讛, 讜注讜讚 讻讬 讞谞讛 讛讬讗 讘住讜讚 讛讘讬谞讛 砖讛讬讗 砖诐 住"讙 讻诪谞讬谉 讞址谞指旨讛 [63], 讜讗诪专讜 专讘讜转讬谞讜 讝"诇 谞转谉 讛拽讘"讛 诇讗砖讛 讚讚讬诐 讘诪拽讜诐 讘讬谞讛 砖讛诐 住诪讜讻讬诐 诇诇讘, 讜谞讗诪专 讘驻转讬讞讗 讘讬谞讛 诇讬讘讗.



讚旨址讚旨执讬诐 讛址诇旨指诇讜旨 砖讈侄谞旨指转址转旨指 注址诇 诇执讘旨执讬, 诇指诪旨指讛? 诇止讗 诇职讛指谞执讬拽 讘旨指讛侄诐? 转旨值谉 诇执讬 讘旨值谉 讜职讗指谞执讬拽 讘旨指讛侄谉. 拽砖讗 讻讬讜谉 砖讘讗 讘讟注谞转 讚旨址讚旨执讬诐 讛址诇旨指诇讜旨 诇指诪旨指讛?, 诪谞讗 诇讛 诇转讘讜注 讜诇讘拽砖 讘谉 讝讻专 住讙讬 诇讛 讘谞拽讘讛? 讜谞专讗讛 诇讬 讘住"讚 讛讬讗 讗诪专讛 讚旨址讚旨执讬诐 讛址诇旨指诇讜旨 砖讈侄谞旨指转址转旨指 注址诇 诇执讘旨执讬, 诇指诪旨指讛, 讛讜住讬驻讛 讚讘专讬诐 讘讞讻诪讛 讘诪讛 砖讗诪专讛 注诇 诇讘讬 讻讚讬 诇讘拽砖 讘讝讛 讘谉 讝讻专, 讜讛讬讬谞讜 讚讗诪专讜 专讘讜转讬谞讜 讝"诇 讞住讚 注砖讛 讛拽讘"讛 砖谞转谉 讘讗砖讛 讛讚讚讬诐 讘诪拽讜诐 讘讬谞讛, 讻诇讜诪专 住诪讜讻讬诐 诇诇讘 砖砖诐 讘讬谞讛, 讜讘讜讚讗讬 转讜注诇转 讛讞住讚 讛讝讛 注讬拽专讜 诇讝讻专讬诐 砖讬砖 诇讛诐 注住拽 讛转讜专讛, 讜爪专讬讻讬诐 诇讛讘谞讛 讬转讬专讛, 讜讝讛 砖讗诪专讛 讚旨址讚旨执讬诐 讛址诇旨指诇讜旨 砖讈侄谞旨指转址转旨指 注址诇 '诇执讘旨执讬' 讚讬讬拽讗, 砖讛讜讗 诪拽讜诐 讘讬谞讛 诇诪讛, 注诇 讻谉 转谉 诇讬 讘谉 讝讻专 砖讬讬谞拽 诪诪拽讜诐 讘讬谞讛, 讻讚讬 砖讬讛讬讛 诇讜 讛讘谞讛 诇注住讜拽 讘转讜专讛.



诪职诇址诪旨值讚 砖讈侄讛执讟旨执讬讞指讛 讚旨职讘指专执讬诐 讻旨职诇址驻旨值讬 诪址注职诇指讛. 讛谞讛 讻诇 讚讘专 拽讜砖讬 砖讗讬谞讜 讗诪讜专 注诇 讚专讱 讛讻讘讜讚 谞拽专讗 讟讬讞讛, 讜诇讻谉 讘驻住讜拽 (讗讬讜讘 讗, 讻讘) 讜职诇止讗 谞指转址谉 转执旨驻职诇指讛 诇值讗诇止讛执讬诐, 转专讙讜诪讜 讜诇讗 住讚专 诪讬诇讬 诪讟讞讗, 讗讱 爪专讬讱 诇讛讘讬谉 诪讬 讛转讬专 诇讛诐 诇讚讘专 讚讘专讬诐 拽砖讬诐 讻谞讙讚 讻讘讜讚讜 讬转讘专讱? 讜谞专讗讛 诇讬 讘住"讚 讻讬 讜讚讗讬 讛诐 讻讬讜谞讜 讘讚讘专讬诐 讗诇讜 讻讜谞讛 砖诇 讻讘讜讚, 砖讬砖 诇讚讘专讬诐 讗诇讜 诪砖诪注讜转 讗讞专转 砖讛讬讗 注诇 讚专讱 讛讻讘讜讚 讜讛专讗讜讬, 讜讗讬谉 讘讛诐 拽讜砖讬 讻诇诇, 讜专拽 诪砖诪注讜转 讛讙诇讜讬讛 砖讘讛诐 讛讬讗 谞专讗讬转 拽讜砖讬, 讜诇讝讛 讗诪专 讛执讟旨执讬讞址 讚旨职讘指专执讬诐 诇砖讜谉 讟讞讜 讗转 讛转谞讜专 讘砖讜诪谉 砖诇 讘砖专 讘讝讘讞讬诐, 讜讻谉 诇讛讟讬讞 讙讙讜 讛讜讗 爪专讬讱 讘讙诪专讗 讚讘讬爪讛, 讻诇讜诪专 讛诐 讛讜爪讬讗讜 诪驻讬讛诐 讚讘专讬诐 诪转讜拽谞讬诐, 讗讱 讟讞讜 讗转诐 讘诪砖诪注讜转 砖讛讜讗 拽讜砖讬, 讻讬 讝讜 讛诪砖诪注讜转 讛谞讙诇讬转 讘讛诐 讛讬讗 砖诇 拽讜砖讬, 讜诇讝讛 讗诪专 讻诇驻讬 诪注诇讛 讻讬 诇驻谞讬 讗讜转讬讜转 诪址注职诇指讛 讬砖 驻指旨讙职诪"讜旨, 讻诇讜诪专 讛讚讬讘讜专 讟讞讜 讗讜转讜 讘驻讙诪讜, 讚讛讬讬谞讜 讘诪砖诪注讜转 讛驻讜讙诪转 讗讜转讜, 讗讘诇 讛诐 讬砖 诇讛诐 诪砖诪注讜转 讗讞专转 砖诇 讻讘讜讚 谞住转专转 讘讚讘专讬诐 讗诇讜, 讜讗诐 转讗诪专 讙诐 讘讻讛讗讬 讙讜讜谞讗 讗讬讱 诇讗 讞砖讜 诪驻谞讬 讛讻讘讜讚, 诇砖诪注 讗讜讝谉 讛砖讜诪注 砖讬讘讬谉 讛讚讘专讬诐 讻诪砖诪注讜转 讛谞讙诇讜转? 讜谞专讗讛 诇讬 讚讜讚讗讬 讚讘专讬诐 讗诇讜 诇讗讜 诪讚讬诇讛讜谉 讗讬谞讜谉, 讗诇讗 讛拽讘"讛 砖诐 讗讜转诐 讘驻讬讛诐, 讻诪讜 砖谞讗诪专 (砖诪讜讗诇 讘' 讻讙, 讘) 专讜旨讞址 讛殖' 讚执旨讘侄旨专 讘执旨讬 讜旨诪执诇指旨转讜止 注址诇 诇职砖讈讜止谞执讬, 讻讬 专爪讛 讛拽讘"讛 砖讬讜爪讬讗讜 诪驻讬讛诐 讚讘专讬诐 诇讟讜讘转 讬砖专讗诇 砖讛讙诇讜讬 砖诇讛诐 拽讜砖讬, 讜讛讜讗 讬转讘专讱 讬拽讘诇诐 讘讞讬讘讛 讜讘专爪讜谉, 讻讚讬 砖注诇 讬讚讬 讻谉 讙诐 讛诪诇讗讻讬诐 讬转讞讝拽讜 诇讚讘专 拽讜砖讬 谞讙讚 诪讬讚转 讛讚讬谉, 讘注讘讜专 讟讜讘转 讬砖专讗诇 讜诇讗 讬讞讜砖讜 注诇 注爪诪谉 驻谉 讬讛讬讜 谞注谞砖讬诐 讘讻讱.





讘谞讬讛讜

诇止讗 讗指讚讜止谉 讗址转旨指讛 讘旨职讚指讘指专 讝侄讛, 讜职诇止讗 专讜旨讞址 讛址拽旨止讚侄砖讈 砖讈讜止专指讛 注指诇侄讬讱指, 砖讈侄讗址转旨指讛 讞讜止砖讈职讚值谞执讬 讘旨址讚旨指讘指专 讛址讝旨侄讛. 驻讬专讜砖: 讬砖 诪讘讬谉 讛谞住转专讜转 诪讻讞 讞讻诪转讜, 讚注诇 讝讛 讗专讝"诇: 讞指讻指诐 注指讚执讬祝 诪执谞旨指讘执讬讗 (讘讘讗 讘转专讗 讬讘.), 讜讬砖 讬讜讚注 讛谞住转专讜转 注诇 讬讚讬 专讜讞 讛拽讜讚砖, 讜诇讻谉 讗指诪职专指讛 诇值讬讛旨: 诇止讗 讗指讚讜止谉 讗址转旨指讛 讘旨职讚指讘指专 讝侄讛, 砖诇讗 讛砖讙转 讻诇讜诐 诪讞诪转 专讘讜讬 讞讻诪讛 砖讬砖 诇讱, 讜职诇止讗 专讜旨讞址 讛址拽旨止讚侄砖讈 砖讈讜止专指讛 注指诇侄讬讱指, 讻讚讬 砖转讚注 讛谞住转专讜转 注诇 讬讚讬 专讜讞 讛拽讜讚砖.


讜址讬旨址注址谉 注值诇执讬 讜址讬旨止讗诪侄专: 诇职讻执讬 诇职砖讈指诇讜止诐 (砖诪讜讗诇 讗' 讗, 讬讝) 讗指诪址专 专址讘旨执讬 讗直诇执讬注侄讝侄专: 诪执讻旨指讗谉 诇址讞讜止砖讈值讚 讘旨址讞植讘值专讜止 讘旨职讚指讘指专 砖讈侄讗值讬谉 讘旨讜止, 砖讈侄爪旨指专执讬讱职 诇职驻址讬旨职住讜止. 拽砖讛, 讛驻讬讜住 讛讜讗 砖讗讜诪专 诇讜: 谞注谞讬转讬 诇讱 诪讞讜诇 诇讬, 讜讻讗谉 诇讗 讗诪专 诇讛 诪讛谞讬 诪讬诇讬 诪讬讚讬, 讗诇讗 专拽 讘专讱 讗讜转讛? 讜谞"诇 讘住"讚, 讻讬讜谉 砖讛讬讗 讚讘专讛 讗转讜 拽砖讜转 讚谞讞砖讘讬诐 讚讘专讬 讘讝讬讜谉 砖讗诪专讛 诇讜: 诇止讗 讗指讚讜止谉 讗址转旨指讛 讘旨职讚指讘指专 讝侄讛, 讜职诇止讗 专讜旨讞址 讛址拽旨止讚侄砖讈 砖讈讜止专指讛 注指诇侄讬讱指, 讜讟注诪讗 讚讬讚讛 讛讜讗 诪砖讜诐 讚讞讟讗 诇讛 砖讞砖讚讛 讘讚讘专 砖讗讬谉 讘讛, 讜讛讜讗 讛砖讬讘: 诇职讻执讬 诇职砖讈指诇讜止诐, 谞诪爪讗 讛讜讚讛 诇讚讘专讬讛 砖讞讟讗 诇讛. 讜讗诪专 诇讛 诇职讻执讬 诇职砖讈指诇讜止诐, 讗讬谉 讝讜 讘专讻讛, 讗诇讗 讻讜谞转讜 诇讜诪专: 讗谞讬 讗诪讞讜诇 诇讱 讜讗转 转诪讞诇讬 诇讬, 讜讻讬讜谉 讚讗谞讞谞讜 诪讜讞诇讬诐 讝讛 诇讝讛, 诇职讻执讬 诇职砖讈指诇讜止诐 砖讬讛讬讛 讘讬谞讬 讜讘讬谞讬讱. 讙诐 讬讛讬讛 讗讜转 诇诪"讚 讘诪拽讜诐 讘讬"转, 讻诪讜: 讘止讞值专 讗址转指旨讛 诇职讘侄谉 讬执砖址讈讬 (砖诪讜讗诇 讗' 讻, 诇), 讜讻诪讜: 诪职专执讬转侄诐 讗侄转 驻执旨讬 诇职诪值讬 诪职专执讬讘指讛 (讘诪讚讘专 讻, 讻讚). 讜讻谉 讻讗谉 讗诪专 诇职讻执讬 诇职砖讈指诇讜止诐 砖讛讜讗 讘讬谞讬 诇讘讬谞讬讱, 谞诪爪讗 驻讬讬住讛 砖转诪讞讜诇 诇讜, 讚讗诐 诇讗 转诪讞讜诇 讗讬讱 讬讛讬讛 讛砖诇讜诐?!
讜讻讬讜谉 讚讗诪专 诇讛 诇职讻执讬 诇职砖讈指诇讜止诐, 讘讬专讱 讗讜转讛 砖讈侄讬旨执转旨值谉 诇指讱职 讗直诇止讛值讬 讬执砖职讉专指讗值诇 讗侄转 砖值讈诇指转值讱职 讗植砖侄讈专 砖指讈讗址诇职转职旨 诪值注执诪旨讜止. 讻讬 讬讚讜注 诪"砖 专讝"诇 (诪讚专砖 砖诪讜讗诇 驻"讙) 讗专讘注讬诐 砖谞讛 拽讜讚诐 砖谞讜诇讚 砖诪讜讗诇 讛讬转讛 讘转 拽讜诇 讗讜诪专转: 注指转执讬讚 爪址讚旨执讬拽 讗侄讞指讚 诇址注植诪止讚 讜旨砖讈职诪讜止 砖讈职诪讜旨讗值诇, 讜讛讬讜 讻诇 讛谞砖讬诐 讜讙诐 讞谞讛 讘讻诇诇 诪转驻诇诇讜转 砖讬讛讬讛 爪讚讬拽 讝讛 砖砖诪讜 砖讈职诪讜旨讗值诇 讬讜爪讗 诪讛诐, 讜诇讻讱 讛讬讜 讻诇 讛讬讜诇讚讜转 拽讜专讬谉 讗转 讛讜诇讚 讘砖诐 砖讈职诪讜旨讗值诇. 讜诇讻谉 注转讛 砖讗诪专 诇讛 诇职讻执讬 诇职砖讈指诇讜止诐, 讗诪专 诇讛: 讜值讗诇止讛值讬 讬执砖职讉专指讗值诇 讬执转值旨谉 讗侄转 砖值讈诇指转值讱职, 讻诇讜诪专: 讬执转值旨谉 诇指讱职 讗侄转 砖讈职诪讜旨讗值诇 砖讈侄讗址转旨职 砖讈讜止讗侄诇侄转 诪值注执诪旨讜止, 讻讬 诇讻诇 诪住驻专 讬砖 诇讜 讻讜诇诇 讗讞讚 讬讜转专, 讜讗诐 讻谉 诇讗讜转讬讜转 讛'砖指讈诇讜止诐' 讬砖 讗讜转 讗' 讬转专, 讜讗诐 转谞讬讞 讗讜转 讗' 注诐 讗讜转讬讜转 砖诇讜诐 讬讛讬讛 爪讬专讜祝 砖讈职诪讜旨讗值诇, 讜诇讻谉 讻转讬讘 (砖诪讜讗诇 讗' 讗, 讬讝) '讬执转值旨谉 讗侄转 砖值讈诇指转值讱职' 讞住专讛 讗', 诇专诪讜讝 注诇 讗讜转 讗' 讛谞讜住祝 注诇 讗讜转讬讜转 砖指讈诇讜止诐, 诇讛砖诇讬诐 砖诪讜 砖诇 砖讈职诪讜旨讗值诇.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诪讜专讛 讜讻讜' 讜讘讗 诇诇诪讜讚 诇驻谞讬讜. 注讬' 转讛"讚 住讬诪谉 拽诇"讞:





驻谞讬 讬讛讜砖注

讘讙诪专讗 讜讬注谉 注诇讬 讜讬讗诪专 诇讻讬 诇砖诇讜诐 讗专"讗 诪讻讗谉 诇讞讜砖讚 讻讜' 砖爪专讬讱 诇驻讬讬住讜. 讜讬诇"讚 诪谞"诇 砖讚专讱 驻讬讜住 讗诪专 诇讛 诇讻讬 诇砖诇讜诐 讚诇讻讗讜专讛 讘诇讗"讛 讗讜专讞讗 讚诪讬诇转讗 诇诪讬诪专 讛讻讬 诇诪讬 砖谞驻讟专 诪诪谞讜 讜谞专讗讛 讚专"讗 讬诇讬祝 讛讻讬 诪砖讜诐 讚讗诇转"讛 讚讚专讱 驻讬讜住 讛讜爪专讱 诇讜诪专 讻谉 讗"讻 讗讬驻讻讗 讛讜"诇 诇诪讬诪专 诇讛砖讬讘 注诇 讚讘专讬诐 砖讗诪专讛 讞谞讛 讗砖讛 拽砖转 专讜讞 讗谞讻讬 讜讙讜' 讜讗砖驻讜讱 讗转 谞驻砖讬 诇驻谞讬 讛' 讜注诇 讝讛 讛讬讛 诇注诇讬 诇讜诪专 诇讛 讗诇拽讬 讬砖专讗诇 讬转谉 讗转 砖讗诇转讱 讜讗讞"讻 讻砖讛讬转讛 谞驻讟专转 诪诪谞讜 讛讬讛 诇讜 诇讜诪专 诇讛 诇讻讬 诇砖诇讜诐 讜注讜讚 砖谞专讗讛 诪转讜讱 讛讻转讜讘讬诐 砖讚讘专 讝讛 讘讻诇讜转 讛专讙诇 讛讬讛 讜讛讬讜 爪专讬讻讬谉 诇讬谞讛 讜诇讬诇讱 讘讬讜诐 讛诪讞专转 讻讚讻转讬讘 讜讬砖讻讬诪讜 讘讘讜拽专 讜讙讜' 讜诇驻"讝 诇讗 讛讬讜 谞驻讟专讬诐 诪诪谞讜 注讚 讬讜诐 讛诪讞专转 讻讚讗讬转讗 讘诪"拽 讜讗"讻 注"讻 诪讚讗诪专 讘专讬砖讗 诇讻讬 诇砖诇讜诐 讗诇诪讗 砖讛讬讛 爪专讬讱 诇讻讱 讻讚讬 诇驻讬讬住讛 注诇 诪讛 砖讞砖讚讛 讻谉 谞"诇 讜拽"诇:


砖诐 讗诐 专讗讛 转专讗讛 讗诪专 专"讗 讗诪专讛 讞谞讛 讻讜' 讗诇讱 讜讗住转转专 讘驻谞讬 讗诇拽谞讛 讘注诇讬. 讜讬砖 诇转诪讜讛 讞谞讛 讚谞讘讬讗讛 讛讬转讛 讛讬讗讱 讗诪专讛 讗诇讱 讜讗住转转专 诇注讘讜专 注诇 讗讬住讜专 讬讞讜讚 砖讗住讜专 诪谉 讛转讜专讛. 讜讗祝 讗转"诇 砖讛讬转讛 诪讟诪谞转 注讚讬诐 讗讞讜专讬 讛讙讚专 讘注谞讬谉 砖讗讜转谉 注讚讬诐 讛讬讜 讬讻讜诇讬诐 诇讛专讙讬砖 讜诇专讗讜转 砖诇讗 谞注砖讛 讚讘专 讜注"讬 注讚讬诐 讗讞专讬诐 砖专讗讜 住转讬专讛 讙诪讜专讛 讛讬讛 诪拽谞讗 诇讛 讗诇拽谞讛 讘注诇讛. 讗诇讗 讚讗驻"讛 诪讗谉 讬讬诪专 讚讘讻讛"讙 讘讚拽讜 诪讬讗 讻讬 讘砖讬砖 注讚讬诐 砖讛讬讗 讟讛讜专讛 讜讘讜讚讗讬 诇讗 讙专讬注讬 注讬讚讬 讟讛专讛 诪注讬讚讬 讟讜诪讗讛 讚讗诪专讬谞谉 讘住讜讟讛 讗驻讬' 讻砖讬砖 注讚讬诐 讘诪讚讬谞转 讛讬诐 诇讗 讘讚拽讜 诇讛 诪讬讗 讜诪诪讬诇讗 讚诇驻"讝 诇讗 砖讬讬讱 讘讻讛"讙 讜谞拽转讛 讜谞讝专注讛 讝专注. 讜注讜讚 讚讛讬讗讱 讛讬转讛 专讜爪讛 诇讙专讜诐 砖讬诪讞讜拽 讛砖诐 讘讞谞诐 注诇 讬讚讛 讻讚讗砖讻讞谉 讘住讜讟讛 砖讗诪专 诇讛 讛讻讛谉 转谉 转讜讚讛 砖诇讗 讬诪讞讜拽 讛砖诐 注诇 讬讚讱. 诇讻谉 谞专讗讛 讚诪讛 砖讗诪专讛 讜讗诐 诇讗讜 讗诇讱 讜讗住转转专 诇讗讜 砖讛讬转讛 专讜爪讛 诇讛住转转专 讘讗诪转. 讗诇讗 砖讗诪专讛 讻谉 讚专讱 诪诇讬爪讛 讜讛讟讞转 讚讘专讬诐 讗诐 专讗讛 诇砖诪讜注 转驻诇转讬 讚专讱 诪转谞转 讞谞诐 诪讜讟讘. 讜讗诐 诇讗讜 转讘讜讗 讘讟注谞讛 讝讜 诇转讘讜注 讘讚讬谉 砖讛专讬 讗诐 讛讬转讛 驻专讜爪讛 讜讛讬转讛 诪住转转专转 讛讬转讛 谞驻拽讚转 注"讬 讛砖拽讗转 诪讬诐 讜讗"讻 注讻砖讬讜 砖讛讬讗 爪谞讜注讛 诇诪讛 转讛讗 谞驻住讚转. 讜讗"砖 谞诪讬 讛讗 讚诪讜拽诪讬谞谉 讘住诪讜讱 诪讬诪专讗 讚专"讗 讛讻讗 讻专讘讬 讬砖诪注讗诇. 诪砖讜诐 讚诪讛"讟 讙讜驻讗 诇讗 讞讬讬砖 专讘讬 讬砖诪注讗诇 诇讛讗 讚诪拽砖讛 诇讬讛 专"注 讗"讻 讬诇讻讜 讻诇 讛注拽专讜转 讜讬住转转专讜 讻讬讜谉 讚诇讬讻讗 诇诪讬讞砖 诇讛讻讬 诪讟注诪讗 讚驻专讬砖讬转. 讜注讜讚 讚专讘讬 讬砖诪注讗诇 诇讟注诪讬讛 讚住"诇 讘专驻"拽 讚住讜讟讛 讜拽讬谞讗 讗转 讗砖转讜 专砖讜转 讗"讻 诇讬讻讗 诇诪讬诪专 讚讬诇讻讜 讻诇 讛注拽专讜转 讜讬住转转专讜 讚诪讗谉 讬讬诪专 讚诪拽谞讗 诇讛 讘注诇讛. 讜讗转"诇 砖转注砖讛 讻谉 讘专砖讜转 讘注诇讛 讛讗 讜讚讗讬 诇讬转讗 讚讗讬讱 讬讘讬讗讛 讘注诇讛 诇讘讜讗 诇讬讚讬 讗讬住讜专 讬讞讜讚 讜诇讬讻谞住 诇住驻拽 讚谞砖讬诐 讚注转谉 拽诇讜转 讻讚讗砖讻讞谉 讘讘专讜专讬讛 诪讬讛讜 专"注 诇砖讬讟转讜 讚住"诇 讜拽讬谞讗 讗转 讗砖转讜 讞讜讘讛 讜讗"讻 讘讜讚讗讬 讬拽谞讗 诇讛 讘注诇讛 讻谉 谞"诇. 诪讬讛讜 讘住讜讟讛 讚祝 讻"讜 讛讙讬专住讗 诇讛讬驻讱 讘讛讱 讚专砖讗 讚讜谞拽转讛 讜谞讝专注讛 讝专注 讜诪讞诇讬祝 讚专"讬 诇专"注 讜讚专"注 诇专"讬 讜爪"注:


砖诐 讗"诇 诪讬诪专 砖驻讬专 拽讗诪专转 诪讬讛讜 诪讜专讛 讛诇讻讛 讘驻谞讬 专讘讜 讗转 讻讜'  讜谞专讗讛 讚讜讚讗讬 讘讛讗 讚讗诪专 诇讛讜 诇诪讛 诇讻讜 诇讗讛讚讜专讬 讘转专 讻讛谉 讜讚讗讬 诇讗 诪拽专讬 诪讜专讛 讛诇讻讛 诇驻谞讬 专讘讜 讻讬讜谉 砖诇讗 讛讜专讛 讻谉 诇诪注砖讛 讜诇讬讻讗 诇诪讬诪专 谞诪讬 讚讗讬讛讜 讙讜驻讬讛 讛讜讬 砖讞讟 砖讛专讬 拽讟谉 讛讬讛 讘讗讜转讜 砖注讛 讜讗祝 砖讛拽讟谉 讛讬讜讚注 讛诇讻讜转 砖讞讬讟讛 讜讬讜讚注 诇讗诪谉 讬讚讬讜 砖讞讬讟转讜 讻砖讬专讛 讘讗讞专讬诐 注讜诪讚讬谉 注"讙 讛讬讬谞讜 讘讚讬注讘讚 讗讘诇 诇讻转讞诇讛 诇讗 诇讻讱 谞专讗讛 砖讝专讬诐 讗讞专讬诐 砖讞讟讜 讜诇讗讞专 砖砖诪注讜 诪砖诪讜讗诇 讚讗"诇 砖讞讬讟讛 讻砖专讛 讘讝专讬诐 讻讬讜谉 砖专讗讜 讚砖驻讬专 拽讗诪专. 讜诇驻"讝 讬砖 诇讬讬砖讘 拽爪转 诇砖讜谉 讜讬砖讞讟讜 讘诇砖讜谉 专讘讬诐 讗注"讙 讚讗讬谉 砖讜讞讟 讗诇讗 讗' 讜讻"砖 讘拽讚砖讬诐 讚讻转讬讘 转讝讘讞讜 砖诇讗 讬讛讬讜 砖谞讬诐 砖讜讞讟讬谉 讝讘讞 讗讞讚 讜诇诪讗讬 讚驻专讬砖讬转 讗"砖 讚讻讬讜谉 砖诇讗 谞砖讞讟 讗诇讗 注"驻 讛讜专讗转讜 砖驻讬专 砖讬讬讱 诇砖讜谉 专讘讬诐 讜讬砖讞讟讜 讜讛诐 住讘专讜 讚砖诪讜讗诇 诇讗 诪注爪诪讜 讛讜专讛 讻谉 讗诇讗 注"驻 注诇讬 讻谉 谞"诇:


讘转讜住' 讘讚"讛 讻诇 讛讬讜砖讘 讻讜' 驻讬' 专讘讬谞讜 讞谞谞讗诇 讘转注谞讬转 讞诇讜诐 讻讜' 驻讬' 讘讛"讙 砖讗讜诪专 注谞谞讜 讜讗驻讬' 拽讜讘注 讘专讻讛 诇注爪诪讜 讻讬讜谉 砖讗讬谞讜 讘转讜讱 讬"讞 注讻"诇. 诇讻讗讜专讛 砖讝讛 住讜转专 诇诪讗讬 砖讻转讘讜 讛转讜住' 诇注讬诇 讚祝 讬"讟 讘讚"讛 诪驻谞讬 砖讬讻讜诇 讚谞专讗讛 砖讻诇 讛讗讜诪专 讘讗"讬 砖"转 讗讞专 砖住讬讬诐 转驻诇讛 诪讬讜砖讘 诪讙讜谞讛 讚诪砖诪注 讚讗驻讬诇讜 诇讗讞专 讬"讞 讗住讜专 诇拽讘讜注 讘诇砖讜谉 讘专讻讛 讜讻讚诪砖诪注 讘讗诪转 讘诇砖讜谉 讛讙诪' 讚专驻"讘 讚诪讙诇讛 讚诪讻讗谉 讜讗讬诇讱 讗住讜专 诇住驻专 讘砖讘讞讜 砖诇 诪拽讜诐 讜讛讬讬谞讜 砖讗讬谉 诇讛讜住讬祝 注诇 讬"讞 讘专讻讜转 讜讻讚讗诪专讬' 诇注讬诇 讘讙诪专讗 转诪谞讬 住专讬 转拽讜谉 转砖住专讬 诇讗 转拽讜谉 讜讗"讻 讻讛"讙 诇注谞讬谉 注谞谞讜 讘砖讘转 谞诪讬 砖讘 转拽讜谉 转诪谞讬 诇讗 转拽讜谉 讻讚讗诪专讬谞谉 诇注讬诇 砖诐. 讜谞专讗讛 讚讜讞拽 诇讜诪专 讚讘讛"讙 砖讻转讘 讗驻讬' 拽讜讘注 讘专讻讛 诇注爪诪讜 讛讬讬谞讜 讘诇讗 讛讝讻专转 讛砖诐 讘住讜祝 讻诪"砖 讛专讗"砖 讘砖诪注转讬谉 讜讘砖"注 讗"讞 住讬' 专驻"讞 讗诇讗 讚讛诇砖讜谉 拽讜讘注 讘专讻讛 诇讗 诪砖诪注 讻谉. 讜注讜讚 驻砖讬讟讗 讚诪讜转专 讘讻讛"讙. 讜讛谞诇注"讚 讘讝讛 诇讬讬砖讘 讛讬讬谞讜 诇驻讬 诪讛 砖讻转讘转讬 诇注讬诇 讘诇砖讜谉 讛转讜住' 讘讚"讛 诪驻谞讬 砖讬讻讜诇 讚诇诪讗讬 讚诪讚诪讜 讛转讜住' 讘专讻讛 讬转讬专讛 诇转驻诇讛 讬转讬专讛 讛讬讬谞讜 讚讜拽讗 讘诇讗 讞讬讚讜砖 讗讘诇 注"讬 讞讬讚讜砖 诪讜转专 讜讗"讻 讛"谞 讻讬讜谉 砖诪转注谞讛 讘砖讘转 转注谞讬转 讞诇讜诐 讗讬谉 诇讱 讞讬讚讜砖 讙讚讜诇 诪讝讛 讜诪砖"讛 诪讜转专 诇讘讛"讙 讻谉 谞"诇 讘砖讬讟转 讘讛"讙 讜注讬讬谉 讘拽"讗:





爪诇"讞

诇讗 讗讚讜谞讬 讗诪专 注讜诇讗 讜讻讜' 讗诪专讛 诇讬' 诇讗 讗讚讜谉 讗转讛 讘讚讘专 讝讛 讜诇讗 专讛"拽 砖讜专讛 注诇讱 砖讗转讛 讞讜砖讚谞讬. 讛谞讛 诪讛 砖讗诪专讛 诇讗 讗讚讜谉 讗转讛 讗讬谞讜 注谞讬谉 诇转砖讜讘转讛. 讘砖诇诪讗 诪讛 砖讗诪专讛 诇讗 专讛"拽 砖讜专讛 谞讬讞讗 砖讗诐 讛讬' 专讛"拽 注诇讬讜 讘讚讘专 讝讛 诇讗 讛讬' 讞讜砖讚讛. 讗讘诇 诪讛 砖讗诪专讛 诇讗 讗讚讜谉 讗转讛 讗讬谞讜 讚专讱 诪讜住专 诇讜诪专 讻谉 诇砖讜驻讟 讜讻讛"讙 讻注诇讬. 讜谞专讗讛 砖讘专讛"拽 讗诪专讛 讝讛 讜专诪讝讛 诇讜 讗诪转诇讗 注诇 诪讛 砖讛转驻诇诇讛 讘诇讞砖 砖讝讛 讙专诐 诇注诇讬 诇讞砖讚讛 诇砖讬讻讜专讛 讜讻诪讜砖"诇 讘砖诐 专砖"讬 讗讘诇 诪讛 砖讻讬讜谞讛 讘讝讛 砖诇讗 讬砖诪注 注诇讬 讻诇诇 讗转 讘拽砖转讛 讻讬 注诇讬 讛讬' 砖讜驻讟 讜砖诪讜讗诇 讛讬' 砖讜驻讟 讗讞专讬讜 讜讗讬谉 诪诇讻讜转 谞讜讙注转 讘讞讘讬专转讛 讜专讙诇讜讛讬 讚砖诪讜讗诇 讚讞拽讜讛 诇注诇讬 砖讬诪讜转. 讜讝讛 砖专诪讝讛 诇讗 讗讚讜谉 讗转讛 讘讚讘专 讝讛 讻诇讜诪专 讘讚讘专 讝讛 砖讛转驻诇诇转讬 讛讜讗 讚讘专 砖讙讜专诐 诇讛住讬专 讗讚讜谞转讱. 讜诇讗讬讻讗 讚讗诪专讬 砖讗诪专讛 讘诇砖讜谉 讘转诪讬' 讙"讻 谞诇注"讚 砖专诪讝讛 转讬专抓 注诇 砖讛转驻诇诇讛 讘诇讞砖 诇驻讬 砖讛讬讗 讗诪专讛 讘转驻诇转讛 讗诐 专讗讛 转专讗讛 讜讻讜' 讜诪住讬拽 讻讗谉 砖讗诪专讛 讗诇讱 讜讗住转转专 讜讻讜' 讜讛谞讛 讘讝讛 讛讬' 住讜驻讛 砖转爪讟专讱 讗诇 讛讻讛谉 讜注诇讬 讛讜讗 讛讬' 讻讛谉 讛专讗砖 讜讗诐 注诇讬 讛讬' 讬讜讚注 诪讝讛 诇讗 讛讬' 诪砖拽讛 讗讜转讛 讜讝讛 专诪讝讛 讜讻讬 诇讗 讗讚讜谉 讗转讛 讘讚讘专 讝讛 讜讛诇讗 讗转讛 讗讚讜谉 砖诇 讻诇 讛讻讛谞讬诐 讜讗讬讱 诇讗 讗注诇讬诐 转驻诇转讬 讘讝讛 诪诪讱:


讗"诇 专' 注拽讬讘讗 讗"讻 讻诇 讛注拽专讜转 讜讻讜'. 讜住讜讙讬讗 讝讜 讗讬转讗 讙诐 讘住讜讟讛 讚祝 讱"讜 注"讗 讜砖诐 讛拽砖讜 讛转讜住' 谞诪专讬' 诇谞驻砖讬' 讚讻诇 讬讜诇讚讜转 讘爪注专 讬住驻专讜 注"砖. 讜讛讬' 谞诇注"讚 诇转专抓 讚诇讻讗讜专讛 拽砖讛 讗讬讱 转住诪讜讱 讛讗砖讛 诇讛住转转专 讛诇讗 讛讘专讬专讛 讘讬讛 讘注诇讛 诇讙专砖讛 讜诇讬转谉 诇讛 讻转讜讘转讛 讜诇讗 讬砖拽谞讛 诪讬 住讜讟讛 讻诇诇 讜讗诪谞诐 讘注拽专讛 砖驻讬专 讬砖 诪拽讜诐 诇讝讛 讻讻诇讜转 注砖专 砖谞讬诐 砖讘诇讗"讛 爪专讬讻讛 诇讛转讙专砖 讜讗讝 转住转转专 讗讜诇讬 讬砖拽谞讛 诪讬 住讜讟讛 讜转诇讚 讘谞讬诐 讜诇驻讬"讝 讗讬谉 诪拽讜诐 诇拽讜砖讬讬转讜 讛转讜住' 讜讗讜诪专 讗谞讬 讘讝讛 讗谞讜 注讜诪讚讬诐 注诇 讻讜讜谞转 专讘讜转讬谞讜 讘注诇讬 讛转讜住' 砖讻讗谉 讘讘专讻讜转 诇讗 讛拽砖讜 拽讜砖讬讗 讝讜 讜讘住讜讟讛 讛拽砖讜 拽讜砖讬' 讝讜 讜讛诇讗 讘专讻讜转 讛讬讗 讛诪住讻转讗 讛专讗砖讜谞讛. 讜讛谞讛 讬砖 讛驻专砖 讘谉 讛谞讜住讞讗 讘讙诪专讗 讻讗谉 讘讘专讻讜转 讜讘讬谉 讛谞讜住讞讗 砖诐 讘住讜讟讛 砖讻讗谉 讛谞讜住讞讗 讜讝讜 砖诇讗 拽诇拽诇讛 谞驻拽讚转 讜讛讬讬谞讜 砖注讻"驻 谞住转专讛 讜讛砖拽讜讛 诪讬 住讜讟讛 讜讛讬讗 诇讗 拽诇拽诇讛 讜谞拽转讛 讜谞讝专注讛 讝专注 讗讘诇 注拽专讛 砖诇讗 谞住转专讛 讻诇诇 讗讬谞讛 谞驻拽讚转 讻讬 讛驻拽讬讚讛 讛讬讗 转讞转 讘讜砖转 砖讛讬' 诇讛 讘注转 讛讛砖拽讗讛 讜讘讝讛 砖讬讬讱 讛转讬专抓 砖诇讬 砖注讻"驻 讻诇 讝诪谉 砖诇讗 砖讛转讛 注砖专 砖谞讬诐 诪转讬讬专讗 讛讬讗 诇讛住转转专 驻讱 讬讙专砖谞讛 讛讘注诇 讜驻砖讬讟讗 砖讗讬谞讛 注拽专讛 讻诇诇. 讗诇讗 砖讬讜诇讚转 讘爪注专 讗讜 谞拽讬讘讜转 讗讜 砖讞讜专讬诐 砖讝讜 诇讗 转住转转专 讻诇诇 诪驻讞讚 讛讙讬专讜砖讬谉 讜诇讻谉 诇讗 讛拽砖讜 讛转讜住' 讻讗谉 讻诇诇. 讗讘诇 讘住讜讟讛 讛谞讜住讞讗 讛讬讗 讗"讻 讻诇 讛注拽专讜转 讜讻讜' 讜讝讜 讛讜讗讬诇 讜诇讗 谞住转专讛 讛驻住讬讚讛 讜驻讬专砖"讬 讜讝讜 讻诇 讗砖讛 爪谞讜注讛 注拽专讛 诪砖讜诐 讚诇讗 谞住转专讛 讛驻住讬讚讛 注讻"诇 专砖"讬 讜讗"谞 讻诇 讛注拽专讜转 讜驻拽讚讜 砖注讻"驻 讗诐 讛讬转讛 诪讞转转专转 讜讛讬转讛 诪讻谞住转 注爪诪讛 讘住驻拽 讙专讜砖讬谉 注讻"驻 讗诐 讛' 讘注诇讛 诪砖拽讛 讗讜转讛 讛讬转讛 谞驻拽讚转 讜诇诪讛 转驻住讬讚 讛爪谞讜注讛 砖诇讗 谞住转专讛. 讜讘讝讛 砖驻讬专 砖讬讬讱 拽讜砖讬讗 讝讜 讙诐 注诇 讛讬讜诇讚转 砖讞讜专讬诐 讗讜 谞拽讬讘讜转 砖诇诪讛 讬驻住讬讚讜 讛爪谞讜注讜转 砖讛专讬 注讻"驻 讗诐 讛讬转讛 驻专讜爪讛 讜诪住转转专转 讛讬转讛 诪专讜讞转 诇讛讜诇讬讚 讝讻专讬诐 诇讘谞讬诐 讜讘诇讬 爪注专 讜讝讜 砖诇讗 谞住转专讛 转驻住讬讚. 讜诇讻谉 讛拽砖讜 讛转讜住' 拽讜砖讬讬转诐 砖诐 讘住讜讟讛 讜讚讜拽 讘讚讘专讬 讛转讜住' 砖诐 讘住讜讟讛 砖住讬讬诪讜 诇砖讜谉 拽讜砖讬讬转诐 讛讜讗讬诇 讜诇讗 谞住转专讛 讛驻住讬讚讛 砖诇讻讗讜专讛 住讬讜诐 讝讛 讛讜讗 讗专讬讻讜转 诇砖讜谉 讜讚讬 讘诪讛 砖讗诪专讜 讬住转专讜 讻诇 讬讜诇讚讜转 讘爪注专 讜讬诇讚讜 讘专讬讜讞 讗"讜 讻讜讜谞转诐 诇诪讛 砖讻转讘转讬:


讗诪专 诇讛谉 注诇讬 拽专讗讜 讻讛谉 诇讬转讬 讜诇砖讞讜讟 讜讻讜'. 讻讗谉 诪爪讗讛 讛转诪讬' 诪拽讜诐 讗讬讱 讚讘专 讛砖讻讬讞 讜谞讜讛讙 转诪讬讚 诪讬诪讜转 诪砖讛 讜注讚 注转讛 诇讗 驻住拽讜 讛拽专讘谞讜转 讜讗讬讱 谞砖讻讞 诪讻诇 讛讻讛谞讬诐 讚讘专 讝讛 砖讝专 讻砖专 诇砖讞讬讟讛 注讚 砖注诇讬 讛讻讛谉 讟注讛 讘讝讛. 讜讗祝 砖讗讞专 砖讘讗讜 诇讙诇讙诇 讛讬' 讗专讘注讛 注砖专 砖谞讬诐 砖讛讜转专讜 讛讘诪讜转 拽讜讚诐 砖讘讗讜 诇砖讬诇讛 讜讗讬谉 讻讬讛讜谉 讘讘诪讛 讜讗讜诇讬 讗讝 谞砖讻讞 讚讬谉 讝讛. 讜讗诪谞诐 讛讗 诇讬转讗 讚讛讗 讚讗讬谉 讻讬讛讜谉 讘讘诪讛 讛讬讬谞讜 讘讘诪讛 拽讟谞讛 讗讘诇 讘讘诪讛 讙讚讜诇讛 诇讗 讛讬' 讝专 专砖讗讬 诇讛拽专讬讘 讜诇砖讞讬讟讛 讛讬' 诪讜转专. 讜讗"讻 讗讬诪转 谞转注诇诐 讚讬谉 讝讛 诪讛讻讛谞讬诐. 讜谞诇注"讚 讚讘讗诪转 讙诐 注诇讬 讬讚注 讚砖讞讬讟讛 讻砖专讛 讘讝专 讗诇讗 砖讘驻专 讝讛 讛讬' 住讘讜专 砖爪专讬讱 讻讛谉 讜砖诪讜讗诇 讞讬讚砖 诇讜 讟注诪讜 砖诇 讚讘专 诇诪讛 砖讞讬讟讛 讘讝专 讻砖专讛 讜讙诐 讘驻专 讝讛 讻砖专讛 讘讝专. 讜讘讝讘讞讬诐 专"驻 讻诇 讛驻讜住诇讬谉 讚祝 诇"讘 注"讗 讜砖讞讟 砖讞讬讟讛 讘讝专 讻砖讬专讛 砖讛砖讞讬讟讛 讜讻讜' 讗驻讬诇讜 讘拽讚砖讬 拽讚砖讬诐 讗讜 讗讬谞讜 讗诇讗 讘讻讛谞讬诐 讗诪专转 讜讻讬 诪讗讬谉 讘讗转 诪讻诇诇 砖谞讗诪专 讗转讛 讜讘谞讬讱 讜讻讜' 讬讻讜诇 讗祝 讘砖讞讬讟讛 转"诇 讜砖讞讟 讜讙讜诪专 讜讛拽专讬讘讜 讜讙讜诪专 诪拽讘诇讛 讜讗讬诇讱 诪爪讜转 讻讛讜谞讛 讜讻转讘讜 讛转讜住' 讘讚"讛 转"诇 讜讛拽专讬讘讜 讜讻讜' 讜讗"转 转讬驻讜拽 诇讬' 诪讛拽讬砖讗 讚住诪讬讻讛 讜砖讞讬讟讛 诪讛 住诪讬讻讛 讘讝专讬诐 讜讻讜' 讻讚讚专讬砖 专"砖 讘讛拽讜诪抓 专讘讛 讚祝 讬"讟 讜讬"诇 讚讗讬 诇讗讜 讚专砖讛 讚讛讻讗 讛讜讛 诪诪注讟讬' 砖讞讬讟讛 诪讚讻转讬讘 转砖诪专讜 讗转 讻讛讜谞转讻诐 讚诪砖诪注 讗驻讬诇讜 砖讞讬讟讛 注讻"诇 讛转讜住'. 讜诇转讬专讜爪诐 拽砖讛 诇专"砖 讚讗讬讛讜 诇讗 诪爪讬 诇诪讬诇祝 诪讜讛拽专讬讘讜 讚讛专讬 讗讬讛讜 住讘专 讜讬"讜 诪讜住讬祝 注诇 注谞讬谉 专讗砖讜谉 讻讚讗诪专讬' 砖诐 讘讛拽讜诪抓 讜诇讗 谞驻拽讗 诇讬' 诇讛讻砖讬专 砖讞讬讟讛 讘讝专 专拽 诪讛拽讬砖讗 讚讜住诪讱 讜砖讞讟 讜诪讚讜注 诇讗 讗诪专讬谞谉 诇讚讬讚讬' 讚转砖诪专讜 讗转 讻讛讜谞转讻诐 讗转讬 诇讛爪专讬讱 讙诐 诇砖讞讬讟讛 讻讛谉. 砖讜讘 专讗讬转讬 砖讻讘专 讛专讙讬砖 讘讝讛 讛爪讗谉 拽讚砖讬诐. 讜讗谞讬 讗讜诪专 讗诇诪诇讗 讚讘专讬 讛转讜住' 讛讬讬转讬 讗讜诪专 讚专"砖 诇砖讬讟转讜 讜讗讬讛讜 砖驻讬专 诪爪讬 诇诪讬诇祝 诪讛拽讬砖讗 讗讘诇 专讘谞谉 诇讗 诪爪讬 诇诪讬诇祝 诪砖诐 讚讛谞讛 讗讬 讬诇驻讬谞谉 诪讛拽讬砖讗 讗"讻 讗讬讻讗 诇诪讬诪专 转讬谞讞 拽专讘谞讜转 砖讬砖 讘讛诐 住诪讬讻讛 讗讘诇 拽专讘谞讜转 砖讗讬谉 讘讛诐 住诪讬讻讛 诇讗 砖讬讬讱 诇诪讬诇祝 讘讛拽讬砖讗 讜谞讬诪讗 讚讗讛谞讬 拽专讗 讚转砖诪专讜 讗转 讻讛讜谞转讻诐 讜讗讛谞讬 拽专讗 讚讜砖讞讟 讜住诪讱 讚诪拽砖讬谞谉 诪讛 住诪讬讻讛 讘讝专讬诐. 讗诪谞诐 诇专"砖 讚讗讬讛讜 住讜讘专 谞砖讬诐 住讜诪讻讜转 专砖讜转 讜诇讚讬讚讬' 诪住转诪讗 讙诐 讘拽专讘谞讜转 爪讘讜专 砖讙"讻 讗讬谉 讘讛诐 住诪讬讻讛 讘"讻 讛讬讬谞讜 砖讗讬谞讜 讞讜讘讛 讗讘诇 讗诐 专爪讜谞诐 诇住诪讜讱 讛专砖讜转 讘讬讚诐 讜讗"讻 砖驻讬专 砖讬讬讱 讛拽讬砖讗 讚讜砖讞讟 讜住诪讱 讘讻诇 讛拽专讘谞讜转. 讜专讘谞谉 诇砖讟转讬讬讛讜 讚住"诇 讚诪讬 砖讗讬谞讜 诪讞讜讬讘 诇住诪讜讱 讗讬谞讜 专砖讗讬 诇讻讱 讗讬爪讟专讱 诇讛讜 诇诪讬诇祝 诪讜讛拽专讬讘讜 诪拽讘诇讛 讜讗讬诇讱 讜讻讜'. 讜讬讜转专 谞专讗讛 讚专"砖 讜专讘谞谉 讘住讘专讛 驻诇讬讙讬 讜住讜讘专 专"砖 讻讬讜谉 讚讬诇驻讬谞谉 诪讛拽讬砖讗 讘拽爪转 拽专讘谞讜转 讚砖讞讬讟讛 讻砖讬专讛 讘讝专讬诐 讗讙诇讬 诪诇转讗 讚砖讞讬讟讛 诇讗讜 注讘讜讚讛 讜诪诪讬诇讗 讗诪专讬谞谉 讘讻诇 讛拽专讘谞讜转 砖讻砖专讛 讘讝专讬诐. 讜专讘谞谉 住讘专讬 讚诪讛 讚讙诇讬 专' 诪谞讗 讘讛拽讬砖讗 讙诇讬 讗讘诇 砖讗专 拽专讘谞讜转 讚诇讗 讗讬转拽砖讬 驻住讜诇 讘讝专讬诐 诇讻讱 讗讬爪讟专讱 诇诪讬诇祝 诪讜讛拽专讬讘讜. 讜讛谞讛 讛驻专 讛讝讛 砖诇 砖诪讜讗诇 拽专讘谉 谞砖讬诐 讛讬' 砖讻谉 讻转讬讘 讜转注诇讛讜 注诪讛 讻讗砖专 讙诪诇转讜 讘驻专讬诐 砖诇砖讛 讜讙讜' 讜砖讞讟讜 讗转 讛驻专 讜讻讜'. 讜诪注转讛 注诇讬 讛讬' 住讘讜专 诪讛 砖砖讞讬讟讛 讻砖专讛 讘讝专 讛讜讗 诪讟注诐 讜住诪讱 讜砖讞讟 讜讛讬' 住讘讜专 讚讘拽专讘谉 谞砖讬诐 讚诇讗 砖讬讬讱 讛讱 讛拽讬砖讗 爪专讬讱 讻讛谉 讜砖诪讜讗诇 讞讬讚砖 诇讜 讚讬诇驻讬谞谉 诪讜讛拽专讬讘讜 讚讝讛 砖讬讬讱 讘讻诇 讛拽专讘谞讜转:


讜讗诪谞诐 讬注谉 诪讛 讚拽讗诪专 诇讜 注诇讬 诪讬诪专 砖驻讬专 拽讗诪专转 诪讬讛讗 诪讜专讛 讛诇讻讛 诇驻谞讬 专讘讱 讗转 讜讻讜'. 讬砖 诇讚拽讚拽 诇讚注转 诪讛专讗"讬 讘驻住拽讬诐 住讬诪谉 专诇"讞 讛讜讘讗 讘讛讙讛转 专诪"讗 讘住讬诪谉 专诪"讘 住"讙 讚转诇诪讜讚 讬讻讜诇 诇讞诇讜拽 注诇 专讘讜 讗诐 讬砖 诇讜 专讗讬' 注"砖. 讜讛专讬 讻讗谉 砖诪讜讗诇 讛讬' 讞讜诇拽 注诇 注诇讬 讘讙讜祝 讛讚讬谉 讜砖诪讜讗诇 讛' 诇讜 专讗讬' 诪讜讻专讞转 诇诪讛 讗诪专 诇讜 注诇讬 砖讛讜讗 诪讜专讛 讛诇讻讛 讘驻谞讬 专讘讜. 讜诇讻谉 谞诇注"讚 讚专讱 诪专讜讜讞 讜讙诐 注诇讬 诇讗 讟注讛 讘讚讬谉 讝讛 讻诇诇 讚讛讗 讘讗诪转 讬诇"讚 讚诪讛 讘讻讱 砖砖讞讬讟讛 讻砖讬专讛 讘讝专 讜讗讟讜 讘砖讘讬诇 讝讛 讗讬谞诐 讬讻讜诇讬诐 诇讛讚讜专讬 讘转专 讻讛谉 讜讛专讬 砖诇讬讞讜转 讛砖注讬专 讘讬讜讛"讻 讻转讬讘 讘讛讚讬讗 讗讬砖 诇讛讻砖讬专 转转 讛讝专 讜讗驻"讛 注砖讜 讻讛谞讬诐 拽讘注 讜诇讗 讛讬讜 诪谞讬讞讬诐 讗转 讬砖专讗诇 诇讛讜诇讬讻讜 讻诪驻讜专砖 讘诪砖谞讛 讘讬讜诪讗 讚祝 住"讜 注"讗 讜讙诐 砖讞讬讟转 讛拽讚砖讬诐 讙讜驻讬' 砖谞讬谞讜 砖诇砖 注砖专讛 讻讛谞讬诐 讝讻讜 讘讜 讜讛专讬 讗讞讚 诪讬"讙 讛诇诇讜 讛讬' 讛砖讜讞讟 讻诪讜 砖砖谞讬谞讜 讘驻"讘 讚讬讜诪讗 讛专讬 砖讗祝 砖讻砖专 讘讝专 讛拽驻讬讚讜 讛讻讛谞讬诐 讜砖讞讟讜讛讜 讛诐. 讜讗诪谞诐 诪爪讬谞讜 讘驻' 转诪讬讚 谞砖讞讟 砖砖谞讬谞讜 砖讞讟 讬砖专讗诇 讜拽讬讘诇 讛讻讛谉 讜讻讜' 讛专讬 砖讬砖专讗诇 砖讞讟 讜诪讝讛 讛讬' 诪拽讜诐 诇讛讜讻讬讞 砖砖 讞讬诇讜拽 讘讬谉 讚讘专讬诐 砖诇 爪讬讘讜专 讜讘讬谉 砖诇 讬讞讬讚. 讚砖讞讬讟转 讛转诪讬讚 讜讻谉 砖诇讬讞转 讛砖注讬专 诇注讝讗讝诇 讛诪讛 讚讘专讬诐 砖诇 爪讬讘讜专 讘讝讛 讛讬' 讬讻讜诇转 讘讬讚 讛讻讛谞讬诐 诇注砖讜转 拽讘注 砖讬注砖谞讜 讚讜拽讗 讗讞讚 诪讛讻讛谞讬诐. 诪砖讗"讻 讘拽专讘谞讜转 讬讞讬讚 诇讗 讛讬' 讻讞 讘讬讚 讛讻讛谞讬诐 诇注砖讜转 拽讘注. 讜诇讻谉 讘驻住讞讬诐 砖讛诪讛 拽专讘谞讜转 砖诇 讬讞讬讚 砖谞讬谞讜 砖讞讟 讬砖专讗诇. 讜讗诪谞诐 讗讬谉 讝讛 讛讻专讞 讜砖驻讬专 讬砖 诪拽讜诐 诇讜诪专 砖讙诐 讘拽专讘谉 讬讞讬讚 注砖讜 拽讘注 讜驻住讞 砖讗谞讬 砖讛驻住讞讬诐 讛讬讜 专讘讬诐 诪讗讚 讜讛讬讜 讛讻讛谞讬诐 讟专讜讚讬诐 诪讗讚 讘注讘讜讚转讜 砖讗讬 讗驻砖专 讻讬 讗诐 讘讻讛谞讬诐 讜诇讻谉 讛谞讬讞讜 讛砖讞讬讟讛 诇讝专讬诐. 讜讗诪谞诐 讗祝 砖注砖讜 讛讻讛谞讬诐 拽讘注 讛讬讬谞讜 砖讗讬谉 讻讗谉 砖讬讛讜讬 诪爪讜讛 砖讬砖 讻讗谉 诇驻谞讬谞讜 诪讜讻谉 讻讛谞讬诐 讜讬砖专讗诇讬诐 讛讻讛谞讬诐 拽讜讚诪讬诐 诇讬砖专讗诇 讜诇讻谉 讘砖讞讬讟转 讛转诪讬讚 砖讛讬讜 转诪讬讚 讘讻诇 讗砖诪讜专转 讛讘讜拽专 诪讜讻谞讬诐 讻诇 讗谞砖讬 讘讬转 讗讘 诇驻讬讬住讜转 讜讛讬讜 砖诐 讻讛谞讬诐 专讘讬诐 诇讻谉 讙诐 讛砖讞讬讟讛 砖讻砖讬专讛 讘讝专讬诐 诇讗 讛讬讜 讛讻讛谞讬诐 诪谞讬讞讬诐 讗转 讛讝专 讜砖讞讟 讻讛谉 讜讻谉 砖讬诇讜讞 讛砖注讬专 讘讬讜讛"讻 讛讬讜 诪讻讬谞讬诐 诪讗转诪讜诇 讗转 诪讬 砖讬砖诇讞讜 讘讬讚讜 讻讚讻转讬讘 讗讬砖 注转讬 诇讻谉 讛讬讜 诪讻讬谞讬诐 讗讞讚 诪讛讻讛谞讬诐. 讜讻讗谉 讘砖讞讬讟转 讛驻专 讚住讜讙讬讗 讝讜 讗诪专 注诇讬 拽专讗讜 讻讛谉 诇讬转讬 讜诇砖讞讜讟 讻讚 诇讗 讻"注 讛诪讛 诪讜诪讞讬诐 讜诪讜讞讝拽讬诐 诇砖讞讜讟 讜讛讬' 爪专讬讱 诇拽专讜讗 讗转 诪讬 砖讛讜讗 讘拽讬 诇砖讞讜讟 讜讛讬' 注诇讬 诪爪讜讛 诇拽专讜讗 诇讻讛谉 讻讬 讛讬' 住讘讜专 诪住转诪讗 砖讻讬讞讜 讻讛谞讬诐 讛讘拽讬讗讬诐 讻诪讜 讚砖讻讬讞讬 讬砖专讗诇 讜讗讝 注讚讬祝 讛讻讛谉 诪讬砖专讗诇. 讗讘诇 砖诪讜讗诇 专讗讛 砖讛讬讜 诪讛讚专讬 讘转专 讻讛谉 砖诇讗 讛讬' 讻讛谉 诪讝讜诪谉 诇驻谞讬讛诐 讜讛讬讜 诪讛讚专讬' 讗讞专 讻讛谉 讚讜拽讗 讜讛讬' 讘讝讛 砖讬讛讜讬 诪爪讜讛 讜讗讝 讗诪专 诇讛诐 诇诪讛 诇讛讚讜专讬 讘转专 讻讛谉 诇诪砖讞讟 砖讞讬讟讛 讘讝专 讻砖专讛. 讜讚讜拽 讘讚讘专讬 砖诪讜讗诇 砖诇讗 讗诪专 诇讛诐 讘拽讬爪讜专 诇诪讛 诇讻诐 讻讛谉 诇诪砖讞讟 讻砖专讛 讘讝专. 讗讘诇 讛讗专讬讱 诇讜诪专 诇诪讛 诇讻诐 诇讗讛讚讜专讬 讚讜拽讗 讗诐 讛讬' 讛讻讛谉 诪讝讜诪谉 诇驻谞讬讻诐 讬驻讛 讜讟讜讘 讛讜讗 诇讬转谉 诇讻讛谉 诇砖讞讜讟 讗讘诇 诇讗讛讚讜专讬 诇讞驻砖 讗讞专讬讜 讗讬谉 爪讜专讱 讜讙诐 注诇讬 住讜讘专 讻谉. 讜诪讛 砖砖讗诇 注诇讬 诇砖诪讜讗诇 诪谞讗 诇讱 讛讗. 诇讗 讘砖讘讬诇 砖注诇讬 诇讗 讬讚注 讚专讜砖 讝讛 专拽 专爪讛 诇讛讘讞讬谉 讞讻诪转讜 砖诇 砖诪讜讗诇 讻讬 诇驻讬 专讜讘 讞讻诪转讜 专讗讜讬 诇讛注谞讬砖讜 讗祝 砖拽讟谉 讗讬谞讜 讘专 注讜谞砖讬谉 讝讛 砖讞讻讬诐 讟讜讘讗 讘专 注讜谞砖讬谉 讛讜讗 诇驻讬 讞讻诪转讜:


讞谞讛 讛讟讬讞讛 讚讘专讬诐 讻诇驻讬 诪注诇讛 砖谞讗诪专 讜讛转驻诇诇 注诇 讛'. 讻诇 讛诪驻专砖讬诐 谞讚讞拽讜 诪讛 讛讻讜讜谞讛 讘讝讛. 注讬讬谉 注诇讬讛诐. 讜诇讬 谞专讗讛 讘讗诪专讛 注诇 讛' 专爪讜谞讛 讘讝讛 讻讬 讘谞讬 诇讗讜 讘讝讻讜转讗 转诇讬讗 诪诇转讗 讗诇讗 讘诪讝诇讗 讜讗诐 讗讬谉 讛驻讬专讜砖 砖讗讬谉 讞"讜 讬讻讜诇转 讘讬讚 讛' 诇砖讚讚 讛诪讝诇. 专拽 讛驻讬专讜砖 讻讬 诇讝讛 爪专讬讱 讝讻讜转 讙讚讜诇 讻诪讜 讗讘专讛诐 讗讘讬谞讜 砖讗诪专 诇讜 讛拽"讘讛 爪讗 诪讗爪讟讙讬谞讬转 砖诇讱 讜讻讬讜爪讗 讘讝讛 注"讬 讝讻讜转 讙讚讜诇. 讜讞谞讛 讗诪专讛 砖讗诐 讞"讜 诇讗 转注谞谞讬 讘转驻诇转讬 讬讗诪专讜 讞"讜 诪讘诇讬 讬讻讜诇转 讜讻讗诇讜 诪住专转 讚讘专 讝讛 诇讞诇讜讟讬谉 讘讬讚 讛诪讝诇 讜讻讗诇讜 讞"讜 讚讘专 讝讛 讛讜讗 诇诪注诇讛 诪讬讻讜诇转讱 讜讝讛 砖讛讟讬讞讛 讚讘专讬诐 讻诇驻讬 诪注诇讛. 讜讗诪谞诐 讻诇 讚讘专讬 专讝"诇 讛诪讛 讘讞讬讚讜转 讜讘专诪讝讬诐 讜讞谞讛 讘砖诪讛 讚讬讬拽讗 讜砖诐 专诪讝 讜诪住驻专. 讜专诪讜讝 讘驻住讜拽 讜讘诪讛 讬讜讚注 讻讬 诪爪讗转讬 讞谉 讜讙讜诪专 讜谞驻诇讬谞讜 讜讙讜' 讜砖诐 转专讗讛 讻讬 诪爪讬讗转 讛讞谉 讛讜讗 讘诪讜驻诇讗 讜注"砖 讘驻讬专讜砖 讛专诪讘"谉. 讜讛转驻诇诇讛 注诇 讛' 讜讗诐 转讝讻讛 讜转讘讬谉 讚讘专讬 讛专诪讘"谉 讘驻讬专讜砖 讛转讜专讛 讘驻住讜拽 讛讬驻诇讗 诪讛' 讚讘专. 讜住讬讜诐 讚讘专讬讜 砖诐 砖专砖"讬 讛专讻讬讘 讘讜 砖谞讬 注谞讬谞讬诐 讗讝 转讘讬谉 讬讜转专 诪讛 砖讗诪专讜 砖讛讟讬讞讛 讚讘专讬诐 讻诇驻讬 诪注诇讛. 讙诐 讚讘专讬 专' 讗诇讬注讝专 诪砖讜诐 专"讬 讘谉 讝诪专讗 讻讗谉 讘驻住讜拽 诪讚讘专转 注诇 诇讘讛 砖讗诪专讛 讚讚讬诐 砖谞转转 注诇 诇讘讬 诇讗 诇讛谞讬拽 讘谉 砖讙诐 讝讛 专诪讝 讛讬讗 砖讛转驻诇诇讛 诇讛讬讜转 讬讜谞拽 诪砖讚讬 讗诪讜 讜讚讬 讘讝讛 讜讛诪砖讻讬诇 讬讘讬谉 讗诪专讬 讘讬谞讛. 讜讬讚注 讙诐 讟注诐 讛砖谞讬诐 砖拽讬爪讘讛 诇讜 砖讬砖讘 砖诐 注讚 注讜诇诐 砖讻"讝 专诪讜讝 讘诪讛 砖讗诪专讜 砖讛讟讬讞讛 讚讘专讬诐 讻诇驻讬 诪注诇讛:





驻转讞 注讬谞讬诐

讗诐  专讗讛 诪讜讟讘 讜讗诐 诇讗讜 转专讗讛 讜讻讜' 讛讚讘专讬诐 拽砖讬诐 讗讬讱 讞谞讛 谞讘讬讗讛 诪讚讘专转 讻诇驻讬 诪注诇讛 讘住讙谞讜谉 讝讛. 讜讗驻砖专 讻讬 讛住讜讟讛 住讜讘诇转 讬住讜专讬谉 拽砖讬诐 砖讛讻讛谉 注讜砖讛 讘讛 诪砖驻讟讬诐 诇讟专祝 讚注转讛 讜诪砖讘讬注讛 讜诪拽诇诇讛 诇注讬谞讬 讛谞砖讬诐 讻讻诇 讛砖谞讜讬 讘诪砖谞转谞讜. 讜讗诐 讛讬讗 讟讛讜专讛 讛讬讛 砖讻专讛 谞讙讚 讻诇 讛讘讬讝讜讬 讜讛爪注专 砖住讜讘诇转 砖转讝讻讛 诇讛驻拽讚 讜讝"砖 讞谞讛 讗诐 专讗讛 诪讜讟讘 讻诇讜诪专 讗诐 讬砖 诇讬 讝讻讜转 讜转专讗讛 讘注讜谞讬讬 诪讜讟讘 讜讗诐 诇讗 讗住转转专 讜讘注诇讬 讬砖拽谞讬 诪讬 住讜讟讛 讜注诇 讬讚讬 讗讜转讜 讛讘讬讝讜讬 讜讛爪注专 讛讙讚讜诇 讘驻专讛住讬' 讬专讗讛 讛' 讘注讜谞讬讬 讜讬驻拽讚谞讬 讻讚讬谉 讛住讜讟讛 砖讗讬谞讱 注讜砖讛 转讜专转讱 驻诇住转专:


讻诇讜诐  注讘专转讬 注诇 讗' 诪讛诐 驻讬' 讚讞谞讛 讞讜"讛 讘诪"拽 讜谞讝讛专讛 讘讛诐 诇转拽谉 讞讜讛 讜专诪讜讝讜转 讘专"转 讞谞"讛 讞诇讛 谞讚讛 讛讚诇拽讛 讜讗驻砖专 砖诇讻谉 讛讬转讛 注拽专讛 讬"讟 砖谞讬诐 讘爪注专 诇转拽谉 讞讜"讛 讙讬' 讬"讟:


讞讝谞讛讜 砖诪讜讗诇 讚讛讜讜 诪讛讚专讬 讘转专 讻讛谉 讜讻讜' 注诪"砖 讘注谞讬讜转讬 讘住驻专 讛拽讟谉 专讗砖 讚讜讚 驻' 转专讜诪讛 讘住"讚:


诪讬诪专  砖驻讬专 拽讗诪专转 诪讬讛讜 诪讜专讛 讛诇讻讛 讜讻讜' 讛拽砖讛 讛专讘 注讬专 讘谞讬诪讬谉 讞"讗 驻' 讗注驻"讬 讚讛讗 讗诪专讬谞谉 讛转诐 讚诪讜专讛 讛诇讻讛 讘驻谞讬 专讘讜 讟讜注讛 讘讚讬谉 讜讛讻讗 砖诪讜讗诇 讛讜专讛 讻讛诇讻讛 讜讗住讬拽 讘爪"注 讜讻讘专 讗谞讬 讘注谞讬讬 砖诐 讘住驻专 专讗砖 讚讜讚 转讬专爪转讬 诇讝讛 注"砖 讜诪砖诐 讘讗专"讛:
讜讘诪"砖  讛转讜住' 讚"讛 诪讜专讛 讛诇讻讛 讛转讛"讚 住讬诪谉 讞诇"拽 讻转讘 讚讛讜讜 转专讬 砖讬谞讜讬讬 讜诪讛专"讬 拽讜诇讜谉 砖讜专砖 拽"注 驻诇讬讙 讜注诪"砖 讘注谞讬讜转讬 讘讘专讻讬 讬讜住祝 讗"讞 住讬' 转注"讘 讗讜转 讜' 讘住"讚:

转讜住' 讚"讛 诪讜专讛 讛诇讻讛 讘驻谞讬 专讘讱 讗转. 讜讝"诇 讜讗注"驻 砖诇讗 诇诪讚 注讚讬讬谉 诇驻谞讬讜 诪"诪 讙讚讜诇 讛讚讜专 讛讬讛 讜讘讗 诇诇诪讜讚 诇驻谞讬讜 注讻"诇. 讬砖 诇注讬讬谉 讘讻讜讜谞转 讚讘专讬 讛转讜住', 讛讗诐 专"诇 讚诪砖讜诐 砖讘讗 砖诪讜讗诇 诇诇诪讜讚 诇驻谞讬 注诇讬 谞讞砖讘 注诇讬 讻专讘讜 讗讜"讚 讚诪砖讜诐 砖注诇讬 讛讬讛 讙讚讜诇 讛讚讜专 谞讞砖讘 注驻"讬 讚讬谉 讻专讘谉 砖诇 讻诇 讬砖专讗诇.
讜注讬讬谉 讘转讜住' 讘诪住' 讘"拽 讚祝 诪讗: (讚"讛 诇专讘讜转 转"讞) 讚讛拽砖讜 诇诪讛 诇谉 拽专讗 讚诪驻谞讬 砖讬讘讛 转拽讜诐 讚转讬驻讜拽 诇讬讛 诪讗转 讛' 讗诇讜拽讬讱 转讬专讗 - 诇专讘讜转 转诇诪讬讚讬 讞讻诪讬诐. 讜转讬专爪讜 讛转讜住' 讜讝"诇 讜讬"诇 讚讛讻讗 讘专讘讜 诪讜讘讛拽 讻讚转谞谉 诪讜专讗 专讘讱 讻诪讜专讗 砖诪讬诐 讗讜 讘专讘 诪讜驻诇讙 讚讛讜讬 讻注讬谉 专讘讜 注讻"诇. 讜诪讘讜讗专 讚专讘 诪讜驻诇讙 砖讘讚讜专 谞讞砖讘 注驻"讬 讚讬谉 讻专讘讜 诪讜讘讛拽 砖诇 讻诇 讗' 讜讗' 诪讬砖专讗诇, 讜讞诇 注诇讬讜 讛讚讬谉 讚讬讛讗 诪讜专讗 专讘讱 讻诪讜专讗 砖诪讬诐. 讜诇讻讗讜专讛 讝讜讛讬 谞诪讬 住讘专转 讛转讜住' 讘住讜讙讬讬谉, 讚讗注"驻 讚砖诪讜讗诇 注讚讬讬谉 诇讗 诇诪讚 讗爪诇 注诇讬 诪"诪 讞诇 注诇讬讜 讚讬谉 诪讜专讗 专讘讱 诪砖讜诐 砖注诇讬 讛讬讛 讙讚讜诇 讛讚讜专, 讜讙讚讜诇 讛讚讜专 谞讞砖讘 注驻"讬 讚讬谉 讻专讘谉 砖诇 讻诇 讬砖专讗诇5.
讜讬转讻谉 讚诇砖讬讟转 讛转讜住' 讛驻住讜拽 讚诇讗 转住讜专 讗讬谞讜 专拽 讗讬住讜专 砖讞讬讬讘讬谉 诇砖诪讜注 诇讘"讚 讛讙讚讜诇, 讗诇讗 讚讻诇 诪讬 砖讗讬谞讜 砖讜诪注 诇讙讚讜诇讬 讛讚讜专 砖讘讚讜专讜 注讜讘专 讘讗讬住讜专 讝讛. 讜讻砖讬讟转 讛讞讬谞讜讱 (诪爪讜讛 转爪"讛) 讜讝"诇 讜讘讻诇诇 讛诪爪讜讛 讙"讻 诇砖诪讜注 讜诇注砖讜转 讘讻诇 讝诪谉 讜讝诪谉 诪爪讜转 讛砖讜驻讟, 讻诇讜诪专 讛讞讻诐 讛讙讚讜诇 讗砖专 讬讛讬讛 讘讬谞讬谞讜 讘讝诪谞谞讜 讜讻讜' 讜注讜讘专 注诇 讝讛 讜讗讬谞讜 砖讜诪注 诇注爪转 讛讙讚讜诇讬诐 砖讘讚讜专 讘讞讻诪转 讛转讜专讛 讘讻诇 讗砖专 讬讜专讜 讘讟诇 诪爪讜转 注砖讛 讝讛 讜注谞砖讜 讙讚讜诇 诪讗讚 砖讝讛讜 讛注诪讜讚 讛讞讝拽 砖讛讜专讗讛 谞砖注谞转 讘讜 注讻"诇6.
5 讜讘讙诇讬讜谉 讛砖"住 爪讬讬谉 讛讙专注"讗 讝爪"诇 诇转砖讜讘转 讛转专讜诪转 讛讚砖谉 住讬诪谉 拽诇"讞 讜讝"诇 砖讗诇讛 讘注讛"讘 讛住讜注讚 讘诇讬诇 驻住讞讬诐 讗爪诇 转诇诪讬讚 讞讻诐 诪讜驻诇讙 讘讚讜专讜 讘注讬 讛住讬讘讛 讛讜讗讬诇 讜诇讗 诇诪讚 讻诇讜诐 诇驻谞讬讜 讗讜 诇讗. 转砖讜讘讛 讬专讗讛 讚诇讗 讘注讬 讛住讬讘讛 讜讻讜', 讚讛讗 转诇诪讬讚 驻讟讜专 讘讛住讬讘讛 诇驻谞讬 专讘讜 诪砖讜诐 讚诪讜专讗 专讘讱 讻诪讜专讗 砖诪讬诐 讻讚讗讬转讗 讘驻专拽 注专讘讬 驻住讞讬诐 (拽讞.) 讜驻专讬砖 专砖讘"诐 砖诐 讚讬诇驻讬谞谉 诇讛 诪讗转 讛' 讗诇讜拽讬讱 转讬专讗 诇专讘讜转 转"讞, 讗"讻 讻诇 转"讞 讘讻诇诇. 讜讻谉 诪爪讗转讬 讘转讜住' 驻专拽 砖讜专 砖谞讙讞 讚转诇诪讬讚 讞讻诐 诪讜驻诇讙 讘讻诇诇 讝讛, 讗驻讬诇讜 诇讗 诇诪讚 讻诇讜诐 诇驻谞讬讜 讚讛讗 诪讞讜讬讘 讘诪讜专讗 讚讗转 讛' 讗诇讜拽讬讱 转讬专讗, 讜讗讬转 诇讬讛 转讜专转 专讘讜 诇注谞讬谉 讚专砖 讚讛讗讬 拽专讗 讚讗转 讛' 讗诇讜拽讬讱 转讬专讗. 讜讻"砖 讗诐 讛转"讞 谞讞砖讘 诇讙讚讜诇 讛讚讜专, 讚讞砖讬讘 诇讻诇 诪讬诇讬 讻专讘讜 讗驻讬诇讜 诇讗 诇诪讚 讻诇讜诐 诇驻谞讬讜, 讜讛讻讬 讗诪专讬谞谉 讘诪住' 讘专讻讜转 (诇讗:) 讚讛讗 拽讗诪专 注诇讬 诇砖诪讜讗诇 讛谞讘讬讗 讗转讛 诪讜专讛 讛诇讻讛 讘驻谞讬 专讘讱, 讜诪拽砖讜 砖诐 讛转讜住' 讜讛讗 诇讗 诇诪讚 讻诇讜诐 诇驻谞讬讜. 讜诪转专爪讬谉 讚讙讚讜诇 讛讚讜专 讛讬讛, 讜讙诐 讘讗 诇诇诪讜讚 诇驻谞讬讜, 谞专讗讛 讚转专讬 砖讬谞讜讬讬 谞讬谞讛讜 讚诇讗 砖讬讬讻讬 讗讛讚讚讬 诇爪专祝 诇讞讚 砖讬谞讜讬', 讛讗 拽诪谉 讚讞砖讬讘 讻专讘讜 诪讜讘讛拽 诪讚拽讗诪专 讚讛讬讛 讞讬讬讘 诪讬转讛 注诇 讛讜专讗转讜 讘驻谞讬讜 注讻"诇. 讜注讬讬谉 讘砖讜"注 讬讜"讚 住讬诪谉 专诪"讚 住注讬祝 讬' 讚驻住拽 讛诪讞讘专 "讗诐 讛讜讗 诪讜驻诇讙 讘讞讻诪讛 讗驻讬诇讜 讗讬谞讜 专讘讜 讚讬谞讜 讻专讘讜 诪讜讘讛拽" 讜讻转讘 讛专诪"讗 "诪讬 砖讛讜讗 讙讚讜诇 讛讚讜专 讜诪驻讜专住诐 讘讚讜专讜 讘讻讱 谞拽专讗 诪讜驻诇讙 讘讞讻诪讛". 讜诪讘讜讗专 讚讙讚讜诇 讛讚讜专 谞讞砖讘 讻专讘讜 诪讜讘讛拽 砖诇 讻诇 讗' 讜讗' 诪讬砖专讗诇.
6 讗讱 注讬讬谉 讘诪谞讞转 讞讬谞讜讱 砖诐 砖讻转讘 讜讝"诇 诪诇砖讜谉 讛专诪讘"诐 驻"讗 诪讛诇' 诪诪专讬诐 砖讛转讞讬诇 讘"讚 讛讙讚讜诇 砖讘讬专讜砖诇讬诐 讜讻讜' 讻诇 砖讗讬谞讜 注讜砖讛 讜讻讜' 讗讞讚 讚讘专讬诐 砖诇诪讚讜 诪驻讬 讛砖诪讜注讛 讜讻讜' 谞专讗讛 讚讜拽讗 讘讘"讚 讛讙讚讜诇 砖讘讬专讜砖诇讬诐 注讜讘专讬诐 讘注砖讛 讜讘诇讗 转注砖讛 讜讻讜' 讗讘诇 诇讗讞专 砖讘讟诇 讘"讚 讛讙讚讜诇 诪诇砖讻转 讛讙讝讬转 讘讘讬转 讚讬谉 讘讻诇 讚讜专 讗诐 注讜讘专讬诐 注诇 讚讘专讬讛诐 讗驻砖专 讗讬谞讜 注讜讘专 讘注砖讛 讜诇讗 转注砖讛 讜讻谉 讛讜讗 诇砖讜谉 讛讻转讜讘 讜拽诪转 讜注诇讬转 讜讙讜' 讛讬讬谞讜 诇讘"讚 讛讙讚讜诇, 讜注砖讬转 注"驻 讚讘专 讜讙讜' 诪谉 讛诪拽讜诐 讛讛讜讗 诇讗 转住讜专 讜讙讜' 讚诪讬讬专讬 讛讻诇 讘讘讬转 讚讬谉 讛讙讚讜诇, 讗讘诇 讞讻诪讬 讻诇 讚讜专 讜讚讜专 诪谞讬谉 诇谞讜 注讻"诇.

